UNITÁRIUS IMÁDSÁGOK

Írták:
AZ UNITÁRIUS LELKIPÁSZTOROK MUNKAKÖZÖSSÉGE

Kiadja
A MAGYARORSZÁGI UNITÁRIUS EGYHÁZKÖRI TANÁCS

BUDAPEST, 1960

Lektorálta:  BENCZE MÁRTON

TARTALOMJEGYZÉK

	Imádkozzunk (Pethő István püspöki helynök)  		3
Hétfőn reggel (Kelemen Miklós).	   			4
Hétfőn este (Huszti János)						4
Kedden reggel (Kelemen Miklós)				5
Kedden este (Szász János)						5
Szerdán reggel (Kelemen Miklós)				6
Szerdán este (Dr. Martineau).						6
Csütörtökön reggel (Kelemen Miklós)			6
Csütörtökön este (Dr. Jakab Jenő)				7
Péntek reggel (Kelemen Miklós)				7
Péntek este (Bajor János)						8
Szombaton reggel (Kelemen Miklós)			8
Szombaton este (Bajor János)						8
Vasárnap reggel (Vári Albert)						9
Vasárnap este (Vári Albert)						9
Adventkor (Pethő István)						10
Adventkor (R. Filep Imre}						10
Adventkor (Györfi István) .					10
A család imája karácsony este (Huszti János)		11
Karácsonykor {Pethő István)						11
Karácsonykor (Bencze Márton}				11
Óévkor (Bajor János)						12
Ujévkor (Petfhő István)						12
Ujévkor (Bencze Márton)						13
Nemzetközi Unitárius Vasárnapon (Szász János) .		13
Böjtkar (R. Filep Imre)						14
Böjtkor (Bencze Márton) 						14
Böjtkor (Györfi István)		                                          15
Böjtkor (Pethő István)		                                          15
Nagypénteken (Györfi István)	                                          15	
Nagypénteken {Bencze Márton)	                                           16	
Húsvétkor (Bencze Márton)	                                           16	
Húsvétkor (Szent-Iványi Sándor)                                          17
Húsvétkorc (Vári Albert-Pethő István)                                  17	
Konfirmándusok imája (R. Filep Imre)                                                                     18
Pünkösdkor (Györfi István)	                                                                               18	
Pünkösdkor (Bencze Márton) 	                                                                               18	
Pünkösdkor (Szent-Iványi Sándor)	19	
Őszi hálaadáskor (Bencze Márton}	19	
Őszi hálaadáskor (Huszti János)		20	
November 15-én (Pethő István)		20	
Úrvacsorára való előkészületkor (Ürmösi József}	21	
Úrvacsoravétel után (Vári Albert-Pethő István)	22	
Templomba bemenetelkor (Vári Albert}	22	
Templomból kijövetelkor (Vári Albert)	23	
Munkába induláskor (R. Filep Imre)	23	
Munkavégeztével (R. Filep Imre)	23	
Gyermekek imája (Huszti János)		23
Ifjak imája (Györfi István) .		24	
Édesanya imája (Dr. Jakab Jenő)		24	
Édesapa imája (Pethő István)		25	
Nők imája (R. Filep Imre) ..		25	
Férfi imája (R. Filep Imre)			26
Árvák imája (Németh István)		26	
Özvegy ímája (dr. Jakab Jenő)		27	
Hála az életért (Bajor János)		27	
Beteg gyermek imája (Pethő István)	27	
Betegségben (Bencze Márton).		28	
Betegségben (nő) (Kelemen Miklós)	28	
Műtét előtt (Bajor János)			29
Műtét után (Bajor János)			29
Felgyógyuláskor (Kelemen Miklós}	29	
Gyerekeimért (Kelemen Miklós)		30	
Fiúgyermek imája, szülőkért (Kelemen Miklós)	30	
Leánygyermek imája, szülőkért (R. Filep Imre)  	   31
Haldokló mellett (Ürmösi József)	31
Temetés után (Bajor János}	31
Halottak napján szeretteink sírjánál (Huszti János)	32
Utazás előtt (Pethő István)		                                                              32
Távolból való hazaérkezéskor (Szent-Iványi Sándor)                                           33
Aratáskor (Bencze Márton)	33
Töprengések között (Bencze Márton) .	34
Imádság a gyülekezetért (Válaszuti György}	34
Hála unitárius hitünkért (Pethő István)	35
Emlékezés hitünk vértanúira (Györfí István)	35
A békéért (Dr. Jakab Jenő).	35
A hozóéri (R. Filep Imre) ..	36
Hála a munkáért (Pethő István)	37
Minden emberért (Bajor János)	37
Összel (Vári Albert-Pethö István)	38
Télen (Huszti János) .		39
Tavasszal (Györfi István)		39
Nyáron (Szentábralhámi Mihály-Pethő István)	39
A család imája (Dr. Jakab Jenő)	40
Kereszteléskor (Pethő István}	40
Tanulók imája (Szentábrahámi Mihály-Pethő István)	40
Vőlegény és menyasszony imája (Pethő István) ..	                                                  41
Házassági évfordulóra (Huszti János) .	41
Kísértések között (Szentábrahámi Mihály-Pethő István)                                       42
Az igaz beszédért (Bencze Márton)	42
A jó cselekedetekért (Bencze Márton)	43
A helyes ítéletért (Bencze Márton)	43
A helyes véleményért (Bencze Márton)	44
A (helyes szokásokért (Bencze Márton)	44
Függelék :
	A mi hitvallásunk	45
	Unitárius himnusz	45
	Dávid Ferenc éneke	45
	János Zsigmond éneke	46
	A két parancsolat	46
	Jézus imádkozni tanít:	46
	Miatyánk!                                                                    47		

IMÁDKOZZUNK!

Az unitárius lelkipásztorok munkaközössége hívja az atyafiakat, hív téged is testvérem, aki kezedbe veszed ezt a kis könyvet jöjj velünk, ne sajnálj pár percet rohanó életedből : Imádkozzunk.
De miért és hogyan? Nem kell nagy bölcsesség hozzá. Ha megfigyeljük az embereket, hamar megállapíthatjuk, hogy legtöbben azért imádkoznak, mert azt gondolják, hogy imádságaikkal Istent eltéríthetik szándékaitól, könyörgéseikkel rábírhatják, hogy változtassa meg akaratát, melyről ők azt hiszik, hogy ha megvalósul, nekik kellemetlen, sőt egyenesen kárukra lesz. Ezek az atyafiak elfelejtik, hogy Isten örök érvényű, megmásíthatatlan törvényekkel kormányozza és tartja fenn a világot. Hiszen, ha imádságaink és általában a mi kívánságaink szerint igazgatna mindent, akkor egyik napról a másikra elerőtlenednének az összes természeti törvények, megállana a fejlődés és csakhamar az ősködbe fulladna bele ez a nagyserű, fenséges élet. Azonban az elhajított kő, az elsütött fegyver golyója, az elhangzott káromló szó és a kiagyalt gondolat nem áll meg útjában még akkor sem, ha imádság-hegyeket torlaszolunk is eléje, s megy mindaddig, amíg mozgató energiája ki nem fárad, vagy arcig valami olyan akadályba nem ütközik, ami útjában feltudja tartani. Mert Isten szándékait és világot igazgató törvényeit soha, senkinek a kedvéért nem fagya megváltoztatni. Azért Atyámfiai ilyen szándékkal ti ne imádkozzatok: Az unitárius hitű és evangéliumi életszemléletű ember az imádkozás kérdésében is Jézushoz igazodik. Jézus, amikor imádkozott, rendszerint elvonult a magányba, hol nem zavarta senki és a nagy csend szentségében kereste és találta meg az Istennel való együttlét állott élményeit. Olyamkor rendszerint megnyílt a lelke, mint a gyermeknek, ha lénye csordultig van mondanivalóval' s úgy tolulnak ajkára a szavak, hogy ki sem mondhatja, csak odahajtja fejét atyja, vagy anyja kebelére és az egész földkerekség legbiztonságosabb helyén boldogan elpihen. A szülő gyermekének remegő kis emberségéből amúgy is kiolvas, egyetlen tekintetében meglát mindent, ami lelkében összegyülemlett. Jézus is rendszerint csak ennyit mondott ilyenkor : Atyám, legyen meg a te akaratod. Magam számára pedig csak azt kérem: Engedd megértenem akaratodat. És figyeljétek csak meg az evangéliumokból, hogy micsoda diadalmas élet bontakozott ki ezekből a szótalan, meghitt együttlétekből. Isten lelkének ereje átsugárzott az előtte álló emberre, ki nem akart eltakarni semmit önmagából, viszont úgy ahogy volt, átadta magát teljes egészében Istennek. Felolvadt, mint csepp a tengerben. Átvette Isten biztatását és felfogta erőit, s utána diadalmasan ment, és győzelem volt minden lépése, hiszen az imádkozások nagy alkalmain annyira eggyé tudott lenn, Istennel, hogy elmondhatta magáról azt, amit rajta kívül még soha senki ember fia el nem mondhatott: Én és az Atya egy vagyunk. Az imádság tehát szubjektív élmény, személyes kapcsolat , teljes közösség Istennel.
Nos, atyámfiai! Ezért és így imádkozzatok. És üdvösséges életetek lészen. Adja Isten, hogy úgy legyen. Ámen!

Budapest, 1960 szeptember hó.

PETHÖ ISTVÁN 
püspöki helynök.

HÉTFŐN REGGEL

Alázattal és gyermeki ragaszkodással keresem a találkozást veled e hétfői reggelen Atyám, Gondviselő Istenem. Vágyom közelségedbe, mert érzem, hogy Te őrködsz felettem. Otthon, családom körében, munkahelyemen, a szívemet megelégedéssel tölti be és jó kedvvel, vidám lélekkel munkálom embertársaim. és saját jólétem. De elő kívánom mozdítani lelkem tökéletesedését is, hogy mint egész ember töltsem be, Tőled nyert magasztos hivatásomat. Ha arra gondolok, hogy Te velem voltál az elmúlt hét folyamán; hogy az egymást követő napok változásában is mindig a Te jóságodat éreztem, megerősödik hitem, hogy ezután sem hagysz magamra. Csendes óráimban elődbe vihetem vágyaimat és érzéseimet; remélhetem, megmutatod nekem; az igazság ösvényét, hogy hű maradhassak hozzád és önmagamhoz.
Hálával gondolok nagy tanítómesteremre, a názáreti Jézusra, ki figyelmeztet a legnagyobb parancsra: Szeresd az Istent és szeresd az embert. Ő volt leghívebb, gyermeked, aki mindvégig betöltötte szent akaratodat és akire ma is úgy tekintek, mint eszményképemre. Áldj meg hát, hogy járhassak egész héten az ő utam. Halljam hozzám intézett figyelmeztetését: Légy tökéletes, miként mennyei Atyád is tökéletes. Azért, ha látod, hogy a küzdelemben túl nagy feladatot vállalok, adj erőt, hogy annak véghez vitelében a Te dicsőségedet szolgáljam. Áldj meg és légy velem az előttem levő hét minden napján, hogy érezzem: te gondviselő Atyám vagy, s dicsérjem érte szent nevedet: Ámen!

HÉTFŐN ESTE

Szerető Isten - jó Atyám!
Gyermeki köszönettel mondom el imádságomat, a munka végeztével reám szálló estében. Megköszönöm, hogy a mai napon is velem voltál és megsegítettél. Megköszönöm, hogy szereteted vezetett és irányított, hogy gondviselésed őrködölt felettem. Jólesően éreztem, hogy tőled kapott hitem erősített napi munkám végzésében- ez új hétnek első napján is.
Tudom, Néked számadással tartozom Atyám! Sokszor nehéz a számadás, mert hiszen a nékem adott helyen, a nékem szánt feladatban nem voltam mindig hűséges és teljes szível áldozatot vállaló. Bár körülvett jóságod és gondviselésed, mégsem hordoztam mindig teljes hittel és bizalommal az életnek terheit. Talán ma is így volt Atyám. S kérlek ezért, hogy ez esti imádságos számadásban a te atyai mértékeddel mért megbocsátásoddal ajándékozz meg, hogy nyugodtan és megbékélten hajthassam álomra fejemet. Pihentess el szeretteimmel együtt, a nyugalmat és új erőt adó álmoknak szárnyain. Az éjszaka sötétjében vigyázz reám s mindazokra, akikért szívem szeretetével fáradozom, hogy az új napnak új hajnalán boldog együttlétben köszönthessük egymást. Áldd meg békességes, nyugalma t adó éjszakával a pihenni vágyó embereket, hogy álmaikban fogant boldogság reményével ébredhessenek az új napnak hajnalán. ámen.

KEDDEN REGGEL

Édes jó Atyám, Istenem!
Jóvoltodból ismét új napra virradtam, amelyben önmagamért és a Te országodért kívánok munkálkodni. Tehozzád száll e reggeli órában fohászom, mert érzem, hogy a Te segedelmed nélkül erőtlen vagyok e nap küzdelmében. Te juttattál csendes pihenőhöz, hogy ma is bizakodó lélekkel nézzek a küzdelmek elé. Ha arra gondolok., hogy mennyű munkálkodhatom embertársaim javára, hálával emlékezem a názáreti Jézusra, aki a mennyei kincsek gyarapítására buzdít. Éppen ezért nem szakítom ki magam a küzdelemből, amelybe az élet hív, és boldog vagyok, hogy munkálhatom a Te országodat. A tökéletesedés utáni vágy ösztönöz, hogy az élet mindennapi gondjai mellett figyelmezzek  lelki szükségleteim kielégítésére is. Ápoljam a, hitet, amely erőt ad a holnapért való munkában; fakasszam föl a reménység buzgó forrását, hogy részese legyek az örökéletnek és gyakoroljam a szeretetet, amely életem tökéletesebbé tevésének záloga. Hála és öröm tölti el lelkemet, ha látom a Téged dicsőítő embert, aki jó cselekedetem nyomán szüntelenül a Te országodat munkálja. Érzem, hogy a világot gyűlölet helyett a szeretet öleli magához, s az emberek anyagi jólétükben lelkükről sem feledkeznek meg.
Légy velem Atyám és segíts, hagy a mai nappal is betöltsem hivatásomat. Állj mellém küzdelmeimben, hogy érezzem; a Te áldásod kisári minden jó szándékomat. Szentelj meg, hogy megnyerjem a lelkiismeret megnyugtató boldogságát, s ne csupán én, de szeretteim is érezzék gondoskodásodat. Mutasd meg nekem csendes áhítatomban életem célját és igaz értelmét, hogy amikor munkám végeztével fejem pihenésre hajtom és számba veszem
e nap történését, érezzem, hogy Te szólsz hozzám: “Jól vagyon jó és hív szolgám, hu voltál a kevesen, többre bitlak ezután." Ámen.

KEDDEN ESTE

Édes Atyám!
Lassan elhalkul az élet zaja. A nappal lüktetése halk zsongássá finomult. Kezembe hajtva homlokomat, csendes számvetést tartok előtted, Atyám.
Elmondom, hogy megfáradtam a napi munkában és Te adtál erőt az újrakezdésre; hogy sokszor tört fel belőlem aggódó kétség a nap bizonytalanságai között. Azt is elmondom, hogy kerestem a jót; a Te áldott törvényeid szer int való utat, de azt is, hogy megbotlottam az élet buktatóin és kezed simogatása emelt vissza a helyes pályára. Elmondhatom álmaimat és vágyaimat is, amik a mai nap munkájához és pihenéséhez, öröméhez és bánatához kapcsolódnak. Mindezeket elsóhajtom feléd, de hisz Te jól tudod mindezt. Tiszta gyermeki bizalommal azt kérem csupán, mérd az elmúlt nap tetteit. A j ókat is, a rosszakat is. Végtelen szereteteddel vizsgáld erőtlenségemet és bocsásd meg vétkeimet. Áldj meg jó cselekedetemért azzal, hogy máskor is hasonlóképpen tudjak cselekedni.
Köszönöm a mai napot, Atyám és kérem, küldj nekem is, szeretteimnek is és az egész zajgó-zúgó világnak csendes, pihentető, jó éjszakát. Ámen.
SZERDÁN REGGEL

Hálaadó érzések közepette veszem ajkamra neved, Édesatyám Istenem. Érzem, neked tartozom hálával az éjszaka csendje, nyugalma és békéjéért, amely számomra a testi pihenés ideje. Amikor napi munkám végeztével hazatértem szeretteim körébe, hogy letéve a napi gondokat, nyugovóra hajtsam fejem, Reád gondoltam Atyám, ki megtartottad egészségemet, növelted munkám iránti felelősségemet és megáldottad családomat is. Ezért lelkemben az irántad való hála lakozik. Most, hogy újra reggelre virradtam, ajkamon a Te neveddel és szívemben az irántad való szeretettel kívánom újból kezdeni napi munkámat. Tudom, hogy Te ismét velem leszel. Nemcsak akkor, amikor ajkamra veszem neved, hanem mindvégig, amikor munkálkodom az élet előbbre vitelében, amelyben a Te akaratod szerinti célom az élet tökéletesítése.
Igaz, olykor megtorpanok a vállaimon és lelkemen nyugvó felelősség hatalmas súlya alatt, de olyan megnyugtató lelkembe idézni a názáreti Jézust, aki soha nem lankadó buzgalommal szórta a szeretet magvait, hogy annak gyümölcsétől áldottá és teljessé váljék az élet. Tudom Atyám, hogy az én munkám is csak akkor teljes, ha annak végzésére a szeretet ösztönöz. Az a világot megváltó érzés, amely élettársam húségében, gyermekeim szemében úgy ragyog, miként él bennem, amikor Te velem vagy. Ezt az érzést fakaszd föl lelkemben. Engedd meglátnom az élet törvényei között a legnagyobbat: a világot megváltó szeretetet. Segélj, hogy én is ennek szellemében éljek. Adj áldott alkalmat, hogy cselekedeteimben tegyek bizonyságot Terólad, és engedd szüntelen hallanom az evangélium szavát: Törekedj a szeretetre, hogy ennek gyakorlásával dicsőítselek Téged. Ámen.

SZERDÁN ESTE

Ó, Isten, ki voltál, vagy és megmaradsz minden időben, kinek arcájer előtt nemzedékek nőnek fel és semmisülnek meg: Téged keres az élők világa mindenkor, mert végtelen a Te gondviselésed. Te vezetted atyáinkat is az élet vándorútján, légy irgalmas hozzánk, oltalmazz minket éjjel és nappal. Hol találhatnánk menedéket a viharok elől és védelmet az élet perzselő tüzében, ha nem Nálad?
Te ismered egyedül a mi sokféle kísértéseinket és Te állasz szüntetlenül mellettünk: a szenvedésben megkönyörülsz rajtunk és felemeled csüggedt, bátortalan, lelkünket. A bőség és jólét vidám napjaiban a Te szent lelked őriz, hogy a felfuvalkodottság és elbízakadottság bűnébe ne essünk.
Ó, egyedüli forrása a békének és igazságnak, nyisd meg szívünket, világosítsd meg értelmünket, hogy szent közösségbe forrjunk össze prófétáiddal és szentjeiddel, kik bíztak Benned és soha meg nem szégyeníttettek. Nem érdemünkre, hanem inkább a Te jóságos szeretetedre emlékezve kérünk: hallgasd meg imádkozásunkat. Ámen.

CSÜTÖRTÖK REGGEL

E reggeli órában, Atyám, amikor jóvoltodból ismét felvirradtam, hogy az éjszakai pihenés után a Te bölcs akaratodból előmenetelemet munkáljam, gyermeki hálával fogom meg szent kezed, hogy annak segedelme és oltalma alatt ma is egy boldogabb élet megteremtését munkáljam. Oly jól esik éreznem, hogy az elmúlt éjszakán is kiterjesztetted fölöttem is gondviselésed áldott kezeit, s Testben és lélekben újjászületve ma is dicsőíthetlek Téged. Munkálhatom életem teljesebbé tételét, érezhetem áldott közelséged és bizonyságot tehetek arról, hogy a Te akaratod szerint munkálom országod kiteljesedését, amelynek megteremtéséért benned bízó gyermekeid munkálkodnak. Engedd, hogy e napon közelebb jussak Tehozzád én is, és mindazok, akik segedelmed után áhítoznak. Légy velem, hogy ha egy lépéssel ismét közelebb jutok Tehozzád, azt ne csupán önmagam buzgóságának. hanem a Te szeretetedben való összefogás eredményének tekintsem. Ha látod életem fölött a csüggedés és kétségbeesés fellegeit, szereteteddel űzd el azokat. Engedd, hogy Téged kövesselek utamon, s teljes hittel és szerető bizalommal forduljak Hozzád, amikor oltalomra és bátorításra szorulok. Légy, Atyám, szeretteimmel, akiket Te rendeltél mellém az élet küzdelmében, s áldd meg őket is, hogy a közös teherhordozásban szent Fiad. a názáreti Jézus útján haladjunk. Segélj, hogy betöltsem anyagi világom törvényeit, de azokon túl lássam meg lelkem kívánalmait is; mert tudom, hogy nem használ semmit, ha az egész világot meg is nyerem, de lelkem kárt szenved. Légy őriző pásztorom és tarts meg abban a hitemben, hogy megőrzöl a mai nap küzdelmében, megszentelsz imádkozásomban és megáldasz országod munkálásában. Ámen.

CSÜTÖRTÖK ESTE

Ennek a napnak estéjén is szálljon Hozzád utolsó gondolatom, gondviselő Isten,' mielőtt álomra hajtanám fejem. Tied legyen hálám erezzek a napnak elvett javaiért. Hálás vagyok életkedvemért, életet igenlő és igénylő vidám hangulatomért. A szépségért, amit látnom engedtél lelkem gyönyörűségére; a rútságért, a gondokért és apróbb bosszúságokért, melyekben talán azért részesítettél, hogy lelkemet próbára tedd. Mert úgy érzem, minden gondviselésnek örök kútforrása - édes Istenem -, hogy minden próbatétel, melyet a lelkem legyőz, a hit és a hozzád való ragaszkodás erejével, egy újabb lépcsőfok hozzád, feléd. És minden elmulasztott jó cselekedet, minden elfecsérelt pillanata életemnek a lejtőhöz visz közelebb mely Tőled eltávolít, s a bűn világának széles - sokszor csábító mezejére visz.
Ma, úgy érzem Atyám, - sikerült megőriznem lelkem egyensúlyát. Úgy érzi ő, hogy az élet állal rám szabott munkát elvégeztem, gyarló képességeimhez mérten maradéktalanul. Ezt nem az öntelt lélek büszkeségével, hanem a ragaszkodó gyermek szeretetével állapítom meg.
Áldd meg Atyám pihenésemet is, hogy a sokasodó holnapokat is élhessem az istenfiúság boldog öntudatával. Ámen.

PÉNTEK REGGEL

Atyai jóságod ismét új napra virrasztott és én hálaadó érzelmekkel borulok le szent színed előtt, Atyám, s megköszönöm, hogy az éjszaka csöndjében fölöttem virrasztottál. Amikor fáradtan és aggodalommal telten fejem párnámra hajtottam és összekulcsolt kézzel kértem atyai áldásodat, elküldted számomra biztató ígéretedet a zsoltár szavaiban: “Akik a Úristenben bíznak, meg nem szégyenülnek." Íme, most világosodik meg bennem e szavak értelme, mikor új napra virradva; hiten erejét látom megjutalmazni. A hitet, melyet emberré válásom bizonyságául Te adtál szívembe, hogy valahányszor nehéz az életnek terhe, mindannyiszor átsegítsen az elém tornyosuló akadályokon. Érzem, Atyám, hogy ez új reggelnek megérése is a Te kegyelmed ajándéka és azért köszönetet mondok Tenéked. Bár ismered gyermekeidet és számon tartod, hogy milyen érzés lakozik az én szívemben is, mégis mindenek fölött áldásod kérem végzendő munkámra. Te oltottad szívembe a fölemelkedés vágyát és Te adtad . kezembe a ínunka . eszközét, hogy segítségével közelebb kerüljek Tehozzád. Légy velem munkámban, hogy annak elvégése után közelebb érezzem magam minden gyermeked sóvárgott vágyához: a lelki békességhez, amely a veled való találkozást bizonyítja. Ha látod, hogy letérek az igazság ösvényéről, figyelmeztess a názáreti Jézus példájával, aki mindvégig kitartva igazsága mellett, inkább elviselte a kereszthalált, semhogy megtagadja azt, amit Te oltottál szívébe.
Áldásoddal légy velem e napon is, hogy én is áldhassalak. Ámen.

PÉNTEK ESTE

Újra eltelt egy nap, s én ismét leborulok előtted ó áldott Isten, hogy megköszönjem azt: Neked tartozom e napért is hálával; érzi ezt fáradt testem, gyermeki lelkem, hiszen Tőled származik minden szépség. jóság és áldás. Te vagy az, ki a föld porába életet lehelsz, ki a férget lepkeszárnyra bocsájtod, ki a szívbe dallamot öntesz, s a rideg kősziklából angyalarcot faragsz. Te áldod meg vergődő emberségem röppenő sasszárnyakkal, s telíted keblemet lángoló érzésekkel. Tehozzád esedezem hát most e napnak múltával is. Ölelj szívedre szerető Atyám, ki lüktető ritmusa vagy a teremtett Mindenségnek.  Téged kereslek most is, mint mindenkoron ó szívemnek kősziklája. Te: Élet, Szín, Dal, Szeretet, Jóság és Szépség, - áldott Isten. Megköszönve a napot minden lázas ritmusával, az éjszaka nyugalmát is reád bízom. Te irányítottad lépteimet, őrködj hát álinaim s. felett is. Ne hagyj el soha, maradj szívemnek támasza - én örök Vigyázóm -, gondviselő Isten. Ámen.

SZOMBATON REGGEL

Istenem, áldott Édesatyám, ki napjaim bölcs adója vagy, s ki megáldasz engem. földi javakkal, hogy azok fölhasználásával lelki életem tökéletesedését is szolgáljam; aki meghallgatod kérésem és megtartod életem; gyermeki alázattal áldalak e reggeli órában. Fogadj édesatyai oltalmadba e napon is, hogy örömben és bánatban, munkában és pihenésben egyaránt Tenéked szolgáljak: Tudom, hogy atyai tetszésed szerint való, ha látod gyermekeidet amint szent akaratodat betöltik; és én e cél szolgálatában kívánom e hetet is bevégezni. Elindulásomkor reád gondoltam, ki mindig meghallgattad kérésemet, ki őrködöl ma is felettem, ~ s ki megadod a napok küzdelméhez áldott segedelmed. Légy velem továbbra is, hogy híven betöltsem a reám váró feladatokat; sáfárkodjam helyesen a talentumokkal, s befogadjam áldott igédet, amely útmutatást ad és vigasztalást nyújt számomra is. Küzdelmeim, tépelődéseim, megpróbáltatásaim óráiban, kétségeim közepette légy mellettem. Engedd, hogy e napon is, legjobb gyermeked, a názáreti Jézus tanítása szerint szolgáljam embertársaimat. Segélj, hogy közelséged érzetében megnyerjem lelkem békességét. És adj békességet azoknak is, akik bár keresik útaidat, de még nem érkeztek el Tehozzád. Benned bízó lelkem emeld magadhoz, s áldásoddal töltsd be életemet. Ámen.

SZOMBATON ESTE

Még néhány pillanat és elcsendesedik az élet lüktető zaja. Elmúlt egy munkás hét a maga fárasztó és mégis örömteli perceivel. Még néhány pillanat csupán és bársonyos leplét az éjszaka ráborítja a világra, a megfáradt emberre, a füstölgő gyárakra, a vidékek szunnyadó falvaira. Most; hogy megnyúltak az esti árnyak és a csend eluralkodik rajtunk és körülöttünk, még egyszer számot vetünk magunkkal, végzett dolgainkkal, sikereinkkel és kudarcainkkal. Számot vetek én is magammal és elmondom néked Atyám.  Néked, kinek évezredek óta elsírja könnyeit, elujjongja örömét hűséges gyermeked, az ember  ezer arculatban, százezer helyen, milliárd emberszív keresett és talált meg, ó Isten. Megtalált, mert mindenkor Te voltál az eszmények foglalata. Te voltál a jóság, a szépség, az igazság.
Téged kereslek én is; a mának embere, ki hivatása teljesítésében, kötelességeim közepette alig érek rá szent nevedet kimondani. De te tudod, Atyám, hogy a jól végzett munka, a becsületes szándék épp úgy Téged dicsér, mint az ájtatos ima, hiszen az emberségesebb életet építi, a Te országodat munkálja. Áldd meg hát szorgoskodásomat, boldog tervezgetéseimet munkámban, pihenénémben egyaránt. Áldj meg, ha imádságomban kereslek, vagy ha csak egy pillanatnyi sóhajom száll feléd lázasan végzett munkám közben. Hadd ismerjelek fel mindenhol és mindenkoron mint biztató szerető Atyámat, terveim megszentelőjét, fájdalmaim orvosát, verejtékező életem segítőjét és minden áldások forr ásót - örök Isten. Ámen.

VASÁRNAP REGGEL

A gyermeki szív és keresztényi bizalom odaadó érzetével simulok Hozzád, ó én egyetlen Istenem, jó Atyám! Olyan jói esik, ha életem küzdelmei között, nehéz és verejtékes munka után magamba szállhatok, hogy fölemelkedjem a hitnek és vallásnak megszentelt magaslataira, melyeken mosolygóbb a napsugár, üdítőbb a levegő, éltetőbb a harmat, szebb a virág és boldogabb az élet. Köszönöm Istenem, hogy most is időt és alkalmat, erőt és buzgóságot adtál egy ilyen lelki felemelkedésre. Ó, miért is nem járhatok állandóan eme megszentelt magaslaton Jézusom társaságában. Hogy gyönyörködhetném az ő orcájának fényességében, beszédének igazságában, szeretetet sugárzó tekintetében, kijelentéseinek szépségében! Hogy vinne engemet is magával azon az úton; amely egyenesen Tehozzád vezet! Miért; hogy alantas érdekek, önző törekvések, földhöz ragadt szenvedélyek sokszor elveszik akaratom erejét, szememnek látását és megnehezítik lelkemnek szárnyalását?! Hiszen Te jónak teremtetted az embert és szépnek a világot. Adj erőt hát, Atyám, hogy hitemnek erejével, vallásomnak tisztaságával szépíthessem én is az élet pusztaságait, s hozzájáruljak életemmel, hogy a lélek szentelje meg az anyagot, s országod jöjjön el ezen a viharvért földön. Változzék át lelkemben az ünnepi hangulat erős akarattá, szilárd elhatározássá, s legyen elve és vezére életemnek. Én pedig ezáltal legyek szószólója a te akaratodnak, s hív és igaz munkása országodnak. Engedd hát megértenem, hogy a tiszta szív és a nemes lélek megszenteli a világot, a hit és a szeretet erejében paradicsommá változik át a föld, s boldog emberek hazája lesz az egész világ.
Segélj azért, hogy a vallás életadó levegője lelkemet megtisztítsa, életemet emelje, gazdagítsa és boldogítsa. Ámen.

VASÁRNAP ESTE

A mai szent nap végéhez érkeztem, jó Atyám, s így érzem nem lenne csendes nyugodalmam, ha köszönetet nem mondhatnék sok jóságodért, mellyel a mai napon is elhalmoztál. Nemcsak életemet tartottad meg, hanem tápláltál a lelki élet. sokféle áldásaival is. Elmélkedtem életem céljáról, gondolkoztam felsőbbrendű kötelességeimről. Lelkem felemelkedett azokba az eszményi magasságokba, ahol megszűnik az önző világ ádáz tülekedése. ahol a szeretet. a testvériség és a béke lakozik. Ó. milyen jól esett. eme lelki elmélyedés közben hallanom Jézus szavait: “Jöjjetek énhozzám, kik megfáradtatok és meg vagytok terhelve, s én megnyugtatlak titeket." Milyen boldogító volt látnom Evangéliumának fénylő ragyogását, mely megvilágosította az én homályosan látó szemeimet, s mutatta az utat igazi hivatásom és rendeltetésem felé.
Köszönöm, jó Atyám, hogy engem is részesévé tettél azoknak a Lelki kincseknek, melyekkel Jézus gazdagította az életet, hogy engem is elhívtál a Te országod munkálására, a mai napon is alkalmat adtál, hogy keressem annak igazságait.
Állj mellém jó Atyám. Erősíts meg nemes elhatározásaimban. Segélj, hogy amiket kijelentettél Jézus által, azok legyenek életein vezérszövétnekei. Ne elégedjem meg az Uram, Uram kiáltásokkal, hanem az élet hétköznapjaiban is cselekedjem a te akaratodat. Amiket a mai napon láttam és hallottam. amiket lelkemben és elmémben forgattam, azok szolgáljanak hitem növelésére, üdvösségem munkálására. Uram, te voltál és te vagy erős váram és pajzsom. Reád bízom magamat és kedveseimet. Viselj gondot reánk az éjszakában. Ámen!

ADVENTKOR 

Örökkévaló Isten, jó Atyám!
“Advent van, a legkeresztényibb várakozások ideje, amikor a ..Teremtett világ sóvárogva várja Isten fiaínak a megjelenését". A pusztai prédikátor ismét kiáltó szót hallat: ,,Készítsétek az Úrnak útját, és egyengessétek meg az ő ösvényét" és ,.Térjetek meg, mert elközelített a mennyek országa". Hálát adok néked. Atyám, hogy unitárius hitem értelme világosan megtanítja nekem, hogy advent most már nem azt jelenti, hogy én a külső világban várjam Isten fiainak a megjelenését. hanem inkább, hogy önmagamban, az én benső világomban teremtsem meg a lehetőségét annak, hogy velem is egy jézusarcú ember épüljön bele ebbe a világba. Kérlek azért Atyám; légy segítségemre, hogy ezekben a karácsony előtti hetekben szakadatlanul, buzgósággal törekedjem arra, hogy lélekben én is mindinkább hasonlatos legyek Jézushoz. aki szelídségével, az igazság iránt való nagy szeretetével, a benned való hit mindent legyőző erejével olyan emberségesen végezte el mindazt, amit Te reábíztál. hogy azóta is csodálattal telik meg a lélek; ha reá emlékezik. Adj erőt nekem is, hogy lelkem világát megtisztíthassam. Irtsam ki magamból azokat a vágyakat. melyek nem méltók a Jézus útját járó emberhez. Segélj, hogy fokozzam jóra való készségemet. Gyarapodjam szelídségben és szeretetben. Erősödjem igaz hitben, hogy ezáltal elkészíthessem magamban azt az ösvényt, mely karácsony ünnepén majd az emlékezés szépségével a jászolbölcsőhöz vezet és unitárius módra tiszta emberségemmel tehessek tisztességet néki, aki nemcsak hogy születésével megörvendeztette a világot, hanem bűnt és halált legyőző életével üdvössége is lett annak. Ámen.

ADVENTKOR

.,Áldott, aki a jő az Úrnak nevében!" Istenem, mennyei Atyám! Engedd meg, hogy igazi adventi várakozással teljék meg szívem. Segíts, hogy figyelmemet a Te legjobbik gyermekedre, a názáreti Jézusra fordítsam, aki tanításainak tisztaságával, hitének üdvösséget adó erejével., példamutató életének cselekedeteivel, az én szívembe és lelkembe is be akar költözni. Adj erőt, hogy szeretettel tudjam várni őt és komolyan vegyem találkozásomat az élet és az igazság emberebb emberével! Segíts abban, hogy istenfiúságának öntudata engem is megragadjon és ne csak Hozsannát kiáltsak nevének, hanem tiszta szívvel követni tudjam azon az úton, amelyen ő feléd vezet. Ámen.

ADVENTKOR 

A várakozás, a szent reménység ujjongó érzéseivel szívemben kereslek Téged, szerető égi Atyám! Úgy érzem, hogy imádkozásomnak halk szava beleolvad a mennyei kar öröménekébe: “Dicsőség a magasságban Istennek, s a földön békesség a jóakaratú emberek között." Lélekben elzarándoklok  Betlehembe, a jászolbölcsőhöz, melybe az anyai szeretet fektette elsőszülött fiát; aki az élet viharában a Te országod építőmesterévé, az emberiség megváltójává, életünk eszményképévé küzdötte fel magát. `Nekem is szól ez a Te nagy ajándékod, mennyei Atyám: nem kell céltalanul botladoznom életem ösvényén, mert a Te szent Fiad tanításának betlehemi csillagfényénél megtalálhatom én is a Hozzád vezető egyenes utat. Gyermeki lelkem tiszta, szent érzésével kérlek, édes Istenem, engedd megértenem a születés nagy ünnepének örök értékű nagy tanítását. hogy egész életemben dicsérhesselek Téged. Ámen.

A CSALÁD IMÁJA KARÁCSONY ESTE

Szeretetnek mennyei Atyja - békességünk istene!
Boldogan dobban össze szívünk karácsony estünk családi örömében. Milyen jó; hogy a békességes áhítatban együtt lehetünk, Atyánk. Néked köszönjük mindazt, amit ez az este szent érzésekben a szívünkben főkaszt. Az emlékezést, amellyel a betlehemi gyermekre, a kis Jézusra gondolunk. A jóságot, amely az életéből áradt a világra. A fényt, amely a betlehemi csillag ragyogásából sugárzott az emberekre. A karácsonyi égi szózatot; amely könnyes, fájó szenvedéseink után, mint a megváltás himnusza zengett fel életünkben. A békességet és a jóakaratot, amelyhez az első karácsonyban Te vezettél el minket. Mindent, ami örök szépség és vigasztalást fakasztó remény karácsony estjében, Néked köszönünk, mert Te adtad nékünk, - Atyánk!
Otthonunk békességes csendjében, gyermeki hittel vesszük ajkunkra szent nevedet, s kérünk, hogy a karácsonyi szeretet áldott melegében kapcsold össze szíveinket. Ajándékozz meg karácsony éjszakájának lelki kincseivel. Tégy boldoggá ezen az estén és szent érzésekben dobogtasd össze szíveinket, hogy az árvák- ne érezzék egyedüllétük sivárságát, hogy a könnyezőket ne égessék fájó sebeik és a szenvedők ne hordják súlyos keresztjeiket, - ezen az estén. Amilyen boldog volt a betlehemi kis család az első karácsony éjszakáján, tedd a mi kis családunkat is olyan boldoggá. Amilyen örömmel zengett a pásztorok éneke; olyan örömmel találjon egymásra ember az emberrel szerte a nagy világban, - ezen az estén. Szálljon újra megváltó égi üzenetként a világra, szíveket összekapcsoló erejével, karácsony örök evangéliuma: “Dicsőség a magasságos mennyekben az Istennek, és a földön békesség, és az emberekhez jó akarat.'' Ámen.

KARÁCSONYKOR

Istenem, jó Atyám! Atyja minden embernek!
A szeretetnek, a békességnek és a születésnek ezen az áldott, szent ünnepén, karácsony reggelén lélekben én is odakívánkozom azok sorába, akik örömükben és boldogságukban áldanak és imádnak Téged. Megihletődéssel emlékezem az első karácsonyra. Érzem, hogy most bennem is felujjong a világ öröm. mely egykor eltöltötte a szívét azoknak; akik angyali éneket hallottak, és az ég zengésére lettek figyelmesek és átélték a boldog sejtelmek beteljesedésének nagy dicsőségét.: Jézus születésének tiszta örömét. Szívemben imádsággá csendül az egykori ének: “Dicsőség a magasságos mennyekben az Istennek, és e földön békesség és az emberekhez jóakarat." Hálát adok neked, Atyám, hogy részese lehetek én is a keresztény világ nagy örömének: Áldalak szeretetednek csodálatos kiáradásáért; mellyel egykor beteljesedésre vitted mindazt, amiről a próféták beszéltek: Szabadítót adtál e világnak, s Jézus életében példát mutattál nekünk, hogy mi is lehetünk bűn nélkül való, igaz emberek. Áldalak azért az ártatlan örömért, mely ezen a napon a szeretet erejével valósággal megszenteli érzéseinket és magasztossá teszi gondolatainkat. Ó, milyen nagyszerű és boldog is az élet, amikor a szeretet lesz az osztóigazság, s mindnyájan igyekszünk eleget tenni annak, ami a szeretet jussára kötelez bennünket embertársainkkal szemben. Áldj meg hát engem is ezen a napon önzetlen, igaz szeretettel, hogy ártatlan, tiszta és boldog lehessen az én karácsonyom is. Lelkemet töltsd el békességgel. Akaratomat áraszd el jóravaló készséggel és adj boldog ünnepet. Ámen.

KARÁCSONYKOR

“Hirdetek néktek nagy örömet, mely az egész népnek öröme lészen, mert született néktek ma a Megtartó; ki az Úr Krisztus a Dávid városában." A karácsonyi evangélium égi szózata betölti lelkemet szerető jó Atyám, s ez boldog érzéseket fakaszt bensőmben: fáradtságomban felüdít, szomorgó lelkemet megvidámítja, a szeretet szálaival enyéimhez kapcsol, mindenképpen beleszól életembe. Érzem, hogy egy égi kéz készül helyreigazítani valamit ebben a nagy világban, buzdítván embermilliókat arra, hogy a Te országodat kezdjék építeni saját lelkükben, s letépjék magukról eddigi lelki bilincseiket. Érzem mindezt szent karácsonynak ezen az ünnepén, mert az én lelkemet is megérintette az élő szeretetnek áldott lehelete, szent tüze, isteni melege, boldogító ereje, - legyen hála érette a Te szent és nagy nevednek, szerető jó Atyám, Istenem. Az első karácsony angyali szózata, égi kinyilatkoztatása, nagy igazsága; mely szerint Megtartó született, ki az Úr Krisztus a Dávid városában, - érzem, ma is eleven erő, örök érvényű igazság, a világon átlüktető örömhír. Legyen hála érette szent nevednek. Segíts meg engem, hogy ennek az ünnepnek lelkesítő szépsége, szeretetet fakasztó és testvériséget ápoló hatása ne csupán érzések formájában töltsön el engem, hanem mint valóságos erő. Segíts meg engem, hogy bennem is megszülessék ezen a mai napon a jézusi élet szeretete és lelki melegsége, s ez végigkísérjen a mindennapi életben, midőn békességre törekszem és becsülettel dolgozom. Ámen.

ÓÉVKOR,

Pereg az idő homokórája, s benne a napok és hetek lassan tovatűnnek a feledés örvényében. Eltelt Uram egy esztendő. Egy hosszú év szaladt el sok sok szorongással, fájdalommal, sikerrel és kudarccal, könnyel és mosollyal. Ó, hogy bíztam ez évben mikor átléptem küszöbét, milyen boldogan kívántam magamnak és szeretteimnek álmaink megvalósulását. És mennyi álmomtól megfoszlott, hányszor megcsúfolt ez év; mi minden másképp történt, mint ahogy terveztem. Úgy érzem most Istenem, hogy megcsalt az esztendő, kifosztott az idő. Elvett az életemből háromszázhatvanöt napot; elvett egy darabot fiatalságomból, életemből, terveimből, álmaimból:
Búcsúzni valakitől mindig azt jelenti, hogy egy kicsit meghalunk. Meghal bennünk az, ki közelünkben élményeket, gondolatokat, munkát, színt, életet jelentett. Most az óév végén ez különösen érvényes az eltűnő esztendőre - hiszem meghal bennem mindaz, mit napjai ígértek, amit vártam tőle.
Atyám, Istenem, bár szomorúan látom, hogy mindez így van, mégsem zúgolódom, inert a múló esztendő adott is valamit. Adott sok-sok napot, s azokban életet, egészséget. Ha megkoptatta is szívemet, ím mégis élek.	
És eredményeim is voltak. A letűnt napok közelebb vittek az élet megismeréséhez és ahhoz, hogy Téged Atyám még jobban megtaláljalak. Ha semmi más nem maradt volna nekem az új évre csak az élet és Te Istenem - akkor is végtelenül gazdag lennék. Hisz mindent újra lehet kezdeni, semmi sem veszett el, ha élek én és él számomra a Te szereteted. Ó, hogy tudok ilyen kicsinyhitű lenni? Oszlasd el kétségeimet és taníts bizakodó hittel járni. Nincs örök kárhozat, csak örök élet és ígéretek vannak. Új lehetőségek, új utak nyílnak nekem az új nappal, az új esztendővel. Siker, gazdagság, megelégedettség, boldogság és új reménységek várnak rám, Atyám, csak bíznom kell benned és önmagamban. 6, add nekem e hitet. Ámen.

ÚJÉVKOR

Örökkévaló Istenem, jó Atyám!
Szívemben, lelkemben irántad való mélységes hálával veszem ajkamra szent nevedet az esztendő első napján. Áldalak jóságodért, hogy felvirrasztottál erre a napra, s megérnem engedted ezt az esztendőt is. Tudom, hogy testem a folyton változó világból való, melynek megújulását, valamint csöndes elmúlását megilletődéssel. szemlélem az évszakok találkozásakor. Mozdul a csíra, szárba szökken az élet, ha itt az ideje. Virul és gyümölcsöt terem, s aztán lombhulláskor csöndesen eltemetkezik. Az élet soha sem hal meg, mert tavaszérkezéskor újraéled minden. Így vagyok én is itt a fizikai világban. Születésemtől kezdve munkás, dolgos életem napjai új szépségeket hoznak, s ugyanakkor a bölcsőtől a koporsó felé húznak. Földi életem, az időhöz van. kötve, s az örökkévalósághoz mérten nem több; mint egyetlen buborék az óceánok roppant tengerén. Ennek érzetében ma még nagyobb hálával áldalak, mint bármikor eddig, hisz szívemben ott vibrál a séftelem, hogy éveim számát egyedül csak Te tudod. Atyám. Jóreménységgel és benned való hittel, bizalommal indulok el az esztendő útján, hogy cselekedjem mindazt, amit Te bíztál rám.
Gondviselésed átölelve tartja a világot. Őrködj hát felettem is Atyám a beállott esztendőben, s lelkednek erejét, mely forrása minden életnek, add nekem is, hogy teljesíthessem kötelességeimet. Adj jó egészséget és a munkához segedelmet. Őrizd meg szeretteimet is minden bajtól és veszélytől. Cselekedd, hogy az egymás iránti szeretetben ne lankadjunk meg, hanem épüljünk tiszta és igaz emberségben, gyarapodjunk erényeinkben és az élet szépségeit érezve, imádhassunk Téged boldog örömben az új esztendőben is, melyéri dicséret, dicsőség legyen néked és hála örökkön örökké. Ámen.

ÚJÉVKOR

Édes jó Atyám,!
Újesztendőnek ebben a reggeli órájában az érzések áradata tölti el imádságomat; és megilletődött lélekkel hozzád fohászkodom. Csordultig tele van a szívem és lelkem, alig tudom szavakba foglalni mélyről jövő gondolataimat. Egyik pillanatban imádságra kulcsolódik kezem, a másik pillanatban már az égre emelem, feléd tárom, hálaadó érzések közepeibe. Egyik pillanatban magamat vizsgálom lelki szemeimmel, a másikban már szentséges lényed után áhítozom, hogy bele temetkezzem szent valódba, erőket nyerjek Tőled és feloldódjék Benned minden kételyem. Egyik pillanatban a jelennek örvendezik lelkein, újesztendőnknek e szépséges reggelén, a másikban már távolabbra nézek, de olyan tétova még a tekintetem.
Az volna talán életemnek legboldogabb órája, ha most atyai kezeddel megsimogatnál engem, midőn szótlanul és némán leborulok előtted. Az volna egy egész élettel felérő drága kincs, ha emez újesztendei imádkozásomnak az áhítatában felnyílnának lelki szemeim, s megismerném szent akaratodat, melyet ebben az esztendőben követnem kellene: De, ó Uram, gyönge és erőtlen vagyok, nem tudok ilyen áldott lelki állapotba kerülni, nem vagyok képes magamból olyan tiszta lelket életre kelteni, hogy ez a vágyam beteljesedjék.
Az az én reménységem, édes jó Atyám, hagy Te látod és tudod, hogy mi bánat nyomja életünket és hogy mennyi öröm után, milyen teremtő békesség után, milyen meleg szeretet után, milyen lebírhatatlan erejű hit után és milyen mindeneket megismerni tudó öntudatos emberi szellem után áhítozik újesztendei vágyakkal, reményekkel, bizonyosságokkal és bizonytalanságokkal teljes emberi életünk. Az az én reménységem, hogy Te kifogyhatatlan vagy az áldásosztogatásban, a gondviselésben, a szeretetben; a jóságban, az irgalmasságban és a megbocsátásban . 
Légy hát ebben az esztendőben is szerető jó Atyám, őriző pásztorom, irgalmas és megbocsátó Istenem, hogy munkálkodni tudjak szent Fiad szellemében; embertársaim, családom és a magam boldogságáért. Ámen.

NEMZETKÖZI UNITÁRIUS VASÁRNAPON

A Te törvényed, - mindenható Isten; szerető édes Atyám, hogy a facsemete hatalmas fává lombosodjék. Koronája, minden egyes levele, alkotójáról zeng dicséretet. Ilyen levélként, a világ unitáriusságának hatalmas lombkoronájából, küldöm forró imádságomat hozzád, hálatelt szívvel, a mai napon, amikor valamennyi unitárius ember egymásra gondol Kolozsvártól Bostonig és Tokióig, Varsótól és. Prágától Maniláig és Kalkuttáig. Arcunk színe más, fajtánk és nyelvünk különböző, de lelkünk és érzésünk egyforma a Te dicsőségedben és az emberiség szolgálatában.
Az első érzés, ami szívemet betölti, a hála, hogy hitünk szerint imádkozhatunk hozzád, hogy adtál dicső elődöket, akik megnyitották azt az utat, amely unitárius hitünk szerint Hozzád vezet: az Isten és emberszeretet útját. Második érzésem az aggódó kétség: be tudom-e tölteni ezt a nehéz, de drága utat. Át tudom-e venni és majdan átadni utódaimnak az unitárius örökséget, a tiszta emberi életnek, a lelkiismereti szabadságnak, a tudáson alapuló hitnek és a törvényeiden alapuló cselekedetnek útját. Harmadik érzésem a lélekből fakadó vágy: áldd meg ezt a hatalmas fát, gazdagítsd dús, ezerszínű lombozatát és hozd közel a léleknek, időt és tért nem ismerő szárnyain az egyes leveleket, hogy egy akarattal imádkozhassunk ma és mindennap Tehozzád, dolgozhassunk az emberiség szolgálatában, az emberek közötti barátság, szeretet és békesség áldott mezején; építhessük az emberi haladást, a hitet, a jövendő boldogságot. Egyetlen szóval: a Te országodat. Ámen.

BÖJTKOR

Szíveknek vizsgálója, Isten! Szerető és megbocsátó jó Atyánk!
Jézus nevében emelem fel imádságom szavát Hozzád és kérlek az ő tanítása szerint: bocsásd meg vétkeimet? Tudom, hogy gyarló és esendő vagyok, ezért töredelmes szívvel vallom meg előtted vétkeimet és kérlek gyermeki hittel, hogy ne nézd bűnös voltom és áldj meg engem, hogy erőm legyen megújhodni lélekben és képes legyek az őszinte megbánás erejével megtisztítani szívemet, minden gyarló indulattól, önzéstől, hiúságtól, szeretetlenségtől. Ha valaki ellenem vétkezett, testvéri szívvel bocsátom meg a rajtam esett sérelmeket és bízom a Te gondviselő szereteted irányításában, amely megsegít, hogy jobbik énemet megtaláljam és méltó legyek arra, hogy gyermekednek nevezhessem magamat. Szentlelkednek erejével segíts abban, hogy igazi lelki böjtöt tudjak tartani, minden napon arra törekedvén, hogy méltó vendége legyek a közelgő ünnepen a Te házadnak és tiszta szívvel lehessek részese az úrvacsorának, hogy amikor az emlékezés jegyeit magamhoz veszem, érezzem a vétkeim alóli feloldozásnak boldogságát is, megpihenve és megnyugodva, áldva szent nevedet. Ámen.

BÖJTKOR 

Én édes jó Atyám!
Most, amikor a vigasságnak és a könnyedébb életnek a hetei után elkövetkeztek a bűnbánati idők figyelmeztetései, lelki életemre próbálok tekinteni, hogy számba vegyem fogyatkozásait. Ehhez kérek Tőled gyermeki alázattal biztatást, vezetést és bátorítást.
Biztatást, mert a jó szándék ugyan megszületett már bennem; de ezen túl aztán nincs  semmi erény lelkemben, ami tovább vezetne a bűnbánat és megigazulás útján, - úgy, ahogyan az Apostol is buzdít: “Térjetek meg mindnyájan . . ." Vezetésedet kérem szerető szent Atyám e jó szándékom mellé; egyszer azért, hogy ne legyek egyedül, árva magányomban hagyatva a lelki élet útján való botorkálásaim közepette; másodszor azért, hogy jelenvalóságod megihlesse lelkemet, s rádöbbentsen arra, hogy a magam erőfeszítésével kell tiszta lelket teremtenem magamban, gyarlóságaim helyébe.
És bátorításodat kérem ehhez a mély lelki szántáshoz, ó Uram, mert valahányszor, eddigi életemben, komolyan és őszintén megvizsgáltam magam, s megláttam sok tennivalómat lelkem elburjánzott világában, mindannyiszor visszarettentem a nehéz munkától, a nagy feladattól.
Érzem, hogy lelki kincseket, szellemi javakat kínál szent Fiad elközelgő nagypénteki és húsvéti diadala. Segíts meg, hogy előkészítsem lelkemet e diadalmas erők számára a jő cselekedetek, s áhítatos imádságaim által. Ámen.

BÖJTKOR

Szeretetnek Istene! Könyörülő, mennyei Atyám!
Megnyitom előtted lelkemnek titkos rejtekét! Megmutatom neked elszégyellt vétkeimet, s bevallom takargatott gyarlóságaimat. Vizsgálj és ítélj meg, hogy vajon méltó vagyok-e atyai bocsánatodra. Ó ne vess el, kérlek, a Te orcád elől, ha nehéz küzdelmekben olykar panaszra nyílott ajkam, ha nehéz kísértések közt oly sokszor megingott hitem gondviselésed igazságában; a jóság, a szeretet diadalában. Gyarló vagyok, Atyám! Egy véges pont csupán teremtésed végtelen világában. Ó, ne büntess jóságos kezeddel, megtartó Istenem. Fogadd el bűnbánó lelkemnek tiszta érzéseit őszinte megtérésemnek bizonyságául. És az élet örökkévalóságának gondolatában emeld fel, nyugtasd meg háborgó lelkemet. Ámen.

BÖJTKOR

Gondviselő Isten, jó Atyám!
Töredelmes szívvel és bűnbánó lélekkel fordulok mert Hozzád imádságomban. Áldalak szeretetedért, mellyel figyeled és irányítod élesünket. Érzem és tudom, hogy sokszor megbántottalak, mert vétkeztem az erők és a törvények ellen, melyek bennem vannak és. hivatottak arra, hogy testi-lelki egészségis biztosítsák. Vétettem a szeretet ellen, mert nem tudtam nyugalomra kényszeríteni magamban gyűlölködő érzéseim háborgását. Megbántottam a szépséget, mellyel felékesítetted az emberi lelket és megkoronáztad vele az életet. Elfeledkeztem imádásodról is, mert apró gondjaim miatt nem adtam Reád gondolni. Aggodalmaskodtam felesleges aggodalommal. És kialvó vágyak után szaladtam, s kergettem hiú ábrándokat, amikor az élet komolyságát kínálta fel, hogy megküzdjek küzdelmeimmel emberségesen. Előttem volt szüntelenül a győzelmes emberi élet ragyogó példája: Az Evangélium, a megostorozott és tövissel koronázott Jézus élete és én nem tudtam követni őt. Erőtlenné lett az erőm. Csüggedés fárasztotta el hitemet. S reménytelenségben ernyedt el az akaratom. Vétkeztem, Atyám, mint a tékozló gyermek, ellened és az ég ellen, mert vétettem önmagam ellen. Ó, milyen jó vagy Te, hogy erőtlenségemben is mellettem állasz. Támaszom, kősziklám és erősségem vagy. S én benned bízva, reád támaszkodva nem esem el, hanem tovább mehetek életem útján, hogy elsírt könnyeim ködfátyolán keresztül holnap majd tisztábban láthassam felém ragyogó arcodat és áldhassalak és imádhassalak megigazult lélekkel, s erőtlenségemben is üdvösség után esengő életemmel. Hallgass meg. Ámen.

NAGYPÉNTEKEN

Bölcs és igaz Isten!
Elszorul a szívem, amikor szomorú gondolatok között felidézem ennek a napnak tragikus eseményeit. A hatalmi önkény, a rút emberi önzés, az elvakult sötét fanatizmus megölték az igaz embert, a Te legjobbik gyermekedet. Reá gondolok, elkísérem őt küzdelmes életpályáján.
Két út állt előtte. Az egyik az egyéni boldogulás sima útja, mely a boldogság, az öröm és hírnév, a jólét magasba ívelő meredekén visz fel a csúcsra Dávid király trónszékéhez. És a másik út? Az is fölfelé vezetett éles sziklák sötét szakadékai között, hol nem nyíltak boldogság-virágok, de annál több tövise az emberi gonoszságnak, s fent a csúcson nem királyi trón várta, hanem a kereszt. Könnybe borult szemekkel csodálom emberfeletti nyugalmát, mellyel panasz és zúgolódás nélkül, némán tűrte a megcsúfoló megaláztatást. Húnyó élete végső percében is ellenségeiért, kínzóiért imádkozik és a töretlen hit dicsfényével arcán meghal, hogy tanításainak igazságát életének feláldozásával bizonyítsa embertestvérei előtt.
A lesújtó emlékek hatása alatt megdöbbenve gondolok, égi Atyám, arra az életútra, melyen járok, s mely bizony sokszor visz a napi gondok, a megpróbáltatások örömtelen, sötét szakadékai között, amikor gyakran jelentéktelen, múló terhek miatt is panaszra nyílnak ajkaim és tépő kételyek kínozzák lelkemet. Gyarlóságom érzetében kérlek, édes Istenem, lásd meg küzdelmeimet, lelki harcaimat s engedd, hogy életem válságos - óráiban az Ő vérkönnyes, nyugodt tekintetét lássam magam előtt, hogy a szenvedések közt is megerősödve bűneimből újjászülethessek. Ó, hallgasd meg imádságom jóságos Istenem, vigasztalj meg szomorúságomban, s a tűrő szeretet tiszta érzéseivel kapcsolj össze minden emberrel. Ámen.

NAGYPÉNTEKEN

“Bizony mondom néktek, ti közületek egy elárul engem" (Máté 26, 21.) - megdöbbentenek ezek a szavak jó Isten szerető szemit Atyám, mert látom lelki szemeimmel a Mestert, a názáreti Jézust, aki íme tudta, hogy a Te szent ügyed szolgálatában, megváltói munkájának hív teljesítésében még a halállal is szembe kell néznie -, s látom Júdást, aki elárulja Mesterét. Megdöbbentenek ezek a szavak, de felemelnek, lelki szárnyakat adnak, ha az Úr Jézusra Tekintek, mert néki van ereje minden körülmények közölt vállalni a maga küldetését. Nem inog meg a megostoroztatás, a megcsúfoltatás, a töviskoronázás, a kereszthordozás és a keresztre feszítés rettentő kínjai között. Megdöbbentenek ezek a szavak és lesújtanak, lelkemben keserűséget fakasztanak, ha Júdásra tekintek, mert íme még a tiszta lelki tűz, a szellemi fény és példaadás közelében is, szent Fiad mellett is felburjánzik a lelki gyom, elhatalmasodik az emberi gyarlóság és bűn, s lészen árulójává az igazság hordozójának, a názáreti Jézusnak.
A benső fájdalomnak és gyásznak lelki terhét hordozom én is a mai napon, nagypéntek szomorú óráiban, jó Atyám, Istenem. Ó, áldd meg ezt a fájdalmat, szenteld meg a könnyeket, vigasztalj meg engem? Segíts meg, hogy a lelkemet betöltő nagypénteki döbbenet Jézus mellé állítson engem. Júdástól, az árulástól, a hűtlenségtől pedig távol tartson ma és minden időben?
Segíts meg, hogy az élet terheit én is vállalni tudjam, a kereszteket elhordozzam, az igaz ügy szolgálatában megálljak, miként szent Fiad tette az első nagypénteken. Ámen.

HÚSVÉTKOR

“Miért keresitek a holtak közt az élőt, nincsen itt, mert feltámadott." Húsvétnak ez a lelket vidámító angyali szózata magával ragad ebben a pillanatban engem is, szerető jó Atyám, s messze zengő szóval hirdetem én is: Feltámadott; él Ö, kit elküldöttét a mi vigasztalásunkra és megtartásunkra. Hálát adok néked, hogy nem hagytál a nagypénteki gyász és szomorúság állapotában, hanem elhoztad húsvétnak áldott ünnepét, megörvendeztettél engem is ennek megérésével, s lelki ajándékaival. Azon az első húsvéti reggelen megkezdődött annak a léleknek és szellemnek a beleépülése ebbe a világban az egész emberiség lelki életébe, amely Tőled való, szerető jó Atyám, s amelyet szent Fiadnak ajándékoztál. Ezzel Ő híven sáfárkodott itt e földi téreken, diadalmaskodott a nagypénteki kereszt kínjain és a halál erői felett. Ezt a szellemet, íme, nem lehetett sírba zárni, nem lehetett' elpusztítani, az emberiség lelkétől elszigetelni; feltámadott, kikelt a sírból, áthatotta, eltöltötte már az első húsvét napján a legérzékenyebb és legnyitottabb lelkű emberek bensejét.
Ó, segíts meg engem, édes jó Istenem, hogy én is nyitott lelkű ember tudjak lenni ezen a mai napon, s ezutáni életemben. Evégből adj erőt, hogy legyőzzem káros indulataimat, haragomat, a szeretetlenségnek amaz erőit, melyek megbéklyóznak engemet, melyek bezárják lelkemet, megbénítják szárnyainak erejét.
Segíts meg, hogy ezen a mai napon feltámadjon bennem, életre keljen lelkemben, szent Fiadnak lelke és szelleme, hogy ezáltal nekem is igazi húsvéti ünnepem legyen ez a mai nap. Ámen.

HÚSVÉTKOR

Mindenható Isten!
Ki szentlelked ereje által megtanítottál magasabbra is nézni, mint amennyit ez az én fáradt két szemem bezár, életem nagypéntekjei után taníts meg keresni és felfedezni a vigasztalást. Húsvét ünnepét üli a világ. A sírba tett Mester meggyötört alakja fölmagasodott e világ fölé, sok évszázad ködös homályán át és tisztán látja és rajongva szemléli őt minden igaz lélek - akik megkínozták, keresztre feszítették, azokat a megvetés hangján emlegetik -, akik pedig közönyösségükben, vagy földi hatalmukhoz ragaszkodva, tétlenül nézték megpróbáltatásait, a feledés pora alatt nyugosznak.
Örömmel tele lélekkel csatlakozom én is a tanaiban feltámadt Jézus szellemi alakját üdvözlő menethez. Látom, hogy mindaz, mely Tőled jön, meggyőzi a világot. Látom, hogy aki egész életében Téged és a Te igazságaidat keresi, az végül is diadalmaskodik. Én is kereslek Téged, Uram! Földi gondjaim, hétköznapi elfoglaltságom neon állhatják utamat. Tudom, hogy életemben azok csak múló bajok, ideig való nehézségek, s hogy életemnek van nagyobb és szentebb célja is, minthogy azokon sopánkodjam, vagy azokban elvesszek. Mikor Téged kereslek, kiemelkedem a lét kicsinyes viszonyaiból, fellélegzem, mintegy újjászületek, ha a magasságok világát járom.
	A lelkünkben feltámadott názáreti Jézus példájára én is Beléd vetem minden reménységemet, mert érzem, hogy Te mindent javukra adsz azoknak, akik Téged szeretnek. A Te atyai szerelmed lángja világoljon éjszakámban, s adjon diadalmas húsvétot. Ámen.

HÚSVÉTKOR

Legtökéletesebb Fővalóság, egyetlen igaz Isten!
Midőn a tél rideg nyugalmát a tavaszi nap életadó csókjára, munkazaj és öröm váltja fel; midőn az anyaföld kebelében eltemetett millió meg millió csíra és mag új életre ébred, s a halott föld megelevenedik; midőn a mozdulatlan természetet egy varázsszóra az élőlények raja tölti be, amelyeknek vidám dala, s égbeszálló éneke új reménységgel tölti be az emberek szívét is: akkor meghatva állunk meg az új teremtés nagyszerű munkája előtt, s zsoltáros érzelmekkel eltelve dicsőítő énekeket zengünk neked, ó egyetlen Isten, kinek hatalmas szava újjászüli a természetet. Ott, ahol az eltemetett igazság kikel a sírjából, hogy eget kérjen magának; ahol a csüggedező és reményüket veszített szívek megtelnek a bizalom szent áhítatával, ahol a keresztre feszített erény ismét győzelmi éneket zeng: ott is, ó Uram, a Te teremtő erőd nyilvánul meg, s hatalmad szava ad új életet. Ez az isteni szózat hangzott el az első húsvétkor is: “Mit keresitek a holtak között az élőt?" Legyen hála Néked szent Isten, hogy adtál diadalmat Jézus által, hogy megszabadítottál a reménytelenség félelmétől és a halál éjszakájától. Kérlek, jó Atyám, hogy ezen az ünnepen is vezess el lélekben Jézus üres sírjához, hogy ott halljam meg a Te isteni szódat, s lássam csodálatos hatalmadat. Ébreszd fel hát lelkemben azt a húsvéti hitet, melynek fényénél megláthatom az igazság, az erény győzelmét. S cselekedd, hogy ez a hit tartson távol az életben minden bűntől, minden rossz cselekedettől. Ez a hit adjon erőt az igazságért való harcaimban és világosítsa meg szenvedéseim éjszakáit is, hogy lelki szemeim előtt az örök szép és jó eszméi világoljanak szüntelenül. Ezekben és ezek által tedd üdvösségessé húsvéti ünnepszentelésemet. Ámen.

KONFIRMANDUSOK IMÁJA

Mindenható Isten! Mennyei jó Atyánk!
Meghatott lélekkel állunk meg színed előtt, életünknek e nagy és áldott pillanatában. Boldogok vagyunk, hogy hitünkről bizonyságot tehettünk ebben a gyülekezetben, amelynek tagjaivá jegyeztek el a keresztségben. Legyen áldott szent neved és dicsérjen hálás szívünk, hogy megőriztél eddig való életünkben és e szent napot megérnünk engedted. Köszönjük áldásodat, mely erőt adott szüleinknek, keresztszüleinknek és tanítóinknak, hogy életünk gondját viseljék a Te lelked ereje által. Köszönjük értelmünk világosságát, amely a Te szent Fiad, a mi Urunknak és üdvözítő Mesterünknek a názáreti Jézusnak tanításai megértésére és befogadására alkalmassá tett. Köszönjük érző lelkünket, amely szívünkbe véste az evangéliumi hit igazságait. Köszönjük a szellem szabadságát, amelynek útján megvizsgálhattuk a Te mélységeidet is.
Áldj meg mert is minket szentlelkednek szeretetével és bocsásd meg nekünk gyarlóságunk vétkeit, hogy megtisztult szívvel váljunk részeseivé a Jézusra való emlékezés úrvacsorájának. Amidőn Jézus életére és halálára emlékezünk, áldj meg minket azzal az erővel és azzal a bátor hittel, amely benne élt. Hadd  érezzük, hogy az emlékezés szent jegyei megerősítenek bennünket hitünkben és abban az elhatározásunkban, hogy cselekedetekkel tegyünk bizonyságot arról, hogy a Te gyermekeid és Jézusnak testvérei vagyunk. Istenfiúságának öntudatával akarunk munkálkodni a Te országod valósulásáért, hűségesen szeretve és szolgálva embertársainkat, építve anyaszentegyházunkat, munkálkodva áldott hazánk felvirágzásán és egy békés és az emberhez méltó világ felépítésén.
Atyánk! Készen állunk az útra, amelyen végig a Te szentlelked vezéreljen minket. Áldd meg az emlékezés szent jegyeit a mi Urunknak, Jézusnak asztmán és mi is teljes szívünkből és teljes lelkünkből áldjuk szent nevedet. Légyen néked, egy igaz Istenünknek dicséret, dicsőség és hála, örökkön öröké. Ámen.

PÜNKÖSDKOR

Bölcs és igaz Isten!
Imádlak és magasztallak a világosságnak, a lelki szabadságnak magasztos ünnepén mely ama napra emlékeztet, melyen szentlelkedet kitöltötted az alvó világra, hogy melegével felolvassza az emberi szívek telét, s örök tavaszt árasszon az emberiség lelki életére. Áldom a Te szent nevedet, hogy ezen a napon a földi világ megújulásának és a lelki világ örökkévalóságának hitét megerősíted bennem. Ne engedd, ó mennyei Atyám, hogy a mindennapi élet küzdelmei között kételkedés fogjon el és elcsábítson Neved tiszteletétől, szent házad szerelmétől. Nem akarok ez ünnepen sok nyelven szólni, mint egykor az apostolok, de kérem a Te isteni segítségedet, hogy ma és egész életemben az igazságot valljam és a Te neved dicséretét szóljam. Maradj velem, Atyám, hogy örvendeni tudjak az élet tiszta örömeinek és híven teljesíthessem emberi hivatásomat. Ne engedj elcsüggedni a mindennapi kenyérkeresés, az egyház és emberszeretet nehéz, de gyönyörűséges igájának terhe alatt. Ámen.

PÜNKÖSDKOR.

“Térjetek meg és keresztelkedjetek meg mindannyian Jézus Krisztusnak nevében, a bűnöknek bocsánatára és veszitek a szentlélek ajándékát." 
Gyermeki szívvel kérlek én édes Istenem, hogy Péter apostol intelmei, melyek a szentlélek ajándékáról elmondják, hogy azt akkor nyerhetjük el, ha Jézus Krisztus szellemében élünk, s ha bűneinket megbánjuk, - találjanak bennem alkalmas talajra. hanem, hogy nem elég tiszta, nem elég erős és nem elég világos az én lelkem. Naponként elindulok a megjobbulás útjára és naponként tévelygek mégis. Minduntalan megpróbálkozom a becsületes élet ösvényén járni, de meg kell vallanom, hagy visszahúznak lelkem gyarlóságai. Bizony-bizony még nem elég erős az én lelkem, nem elég jó, nem elég tiszta. A Te lelked, ó mindenek Atyja, erős, tiszta és szent. Segíts meg engem, hogy szent Fiad nyomdokain haladjak életem útjain, az ő lelki erejét és szellemi gazdagságát jó igyekezetem által elnyerjem, s ennek utána a lelkemből kigyomlált gyarlóságoknak, bűnöknek és. vétkeimnek a helyét töltse el a Te szentlelkednek mindeneket jóra vezérlő ereje, hogy szívemnek megtisztult érzéseivel, emberi szellememnek megvilágosodott fényével és akaratomnak megerősödött erejével a küzdők sorába tudjak állapi, a munkálkodókkal együtt tudjak dolgozni. az egész világ békéjéért az emberi előhaladás szolgálatában buzgólkodjam őszinte lélekkel és minden erőmmel.
Töltsd ki életemen naponként szentlelkednek erejét az én jó igyekezetem arányában és. segíts meg, hogy a jószáradék és a jó igyekezet sohase hiányozzék belőlem. Ámen.

PÜNKÖSDKOR

Mindenható Isten, örökkévaló Erő, ki e világot s lelkünket is áthatod, hálával borulok le színed előtt most. hogy az első pünkösd gyönyörű emlékezete ismét felújult lelkemben.
Töredelmes szívvel vallani be Néked, hogy sokszor gyenge voltam; amikor erősnek kellett volna lennem. Múló örömök és a felületes élet csalfa szivárványa sokszor elcsábított nemcsak komolyabb feladataimtól, hanem Tőled és a Te országod építésétől is. Hiába harcolok lelkem burjánzó bűnei ellen, ezer kísértést hiába győzök le, - ha az üresen maradt helyre be nem költözik a várt. sóvárgott vendég: a Te evangéliumod s lelkednek ereje, - új burjánok nőnek lelkem talaján.
Áldj meg hát, Atyám, s küldd el nekem is, mint régen a tanítványoknak a te szentlelkedet, hogy annak világánál lássam meg evangéliumod tisztaságát, igazságát és adj erőt. hogy elhelyezhessem azt érzéseim és gondolataim melegágyában, s irtsam véle gyarlóságom és tétovaságom dudváit.
Küldd el nékem a Te szentlelkedet feleletül imádságomra, igéd hallgatásakor, elmélyülésem közben, áhítatom idején. Jöjjön, mint sebesen zúgó szél, vagy mint éles kard, mely tétova gondolataim szövevényét általvágja, vagy szálljon lelkembe, mint gyógyító balzsam; én alázatos és hálás szívvel fogadom, mint a Te ajándékodat. Lelkemet megrázó viharodból, vagy áldó mosolyodból egyaránt boldogan veszem a drága tapasztalást, hogy Te most is gyermekednek tartasz engem és szentlelked mindig simogat. Áldott legyen az óra, melyben meglátogatsz. Ámen.

ŐSZI HÁLAADÁSKOR

Jó Isten, szerető szent Atyám?
Az imádkozásnak megszentelő érzelmei töltik el lelkemet a hálaadásnak ezen a vasárnapján. A tovatűnt hónapoknak minden munkája, s e munkák közepette átélt minden aggodalma és öröme itt él most lelkemben, visszhangzik bennem. Isteni közelségedben, lelkednek ihletésére elcsendesülni érzem magamban a külső világ zaját s bensőm kétségeit, hogy valóban szent örömérzésben tudjam átadni magam Tenéked, ki gondviselő és szerető jó Atyánk voltál az elmúlt hónapok minden óráján, munkásságunknak mezején, jó igyekezetünk közepette, kereszthordozásunk idején, szorgalmas és munkás életünk napjaiban: abban a törekvésünkben, hogy előteremtsük a mi mindennapi kenyerünket. Áldom és magasztalom szent nevedet azért, hogy ebben az esztendőben is megadtad számunkra a mindennapi kenyeret, hogy megörvendeztettél minket, munkánk nyomán, ezzel a drága áldással, az ízletes kenyérrel, s a javaknak azzal a sokaságával, mellyel táplálhatjuk testünket. Áldom és magasztalom szent nevedet azért, hogy ott állottál mellettünk nehéz munkáinkban, biztattál lelked erejével amikor megkeseredett a szívünk, felemeltél szent kezeddel, amikor a nehéz élet a földre sújtott, megóvtál az elbizakodottságtól amikor minden sikerült és mindenek szép rendben mentek, hogy ezenközben el ne távolodjunk Tetőled, s jóleső örömeink után ne következzék el a fájdalmas csalódás valamilyenképpen. Áldom és magasztalom szent nevedet, hogy megáldottad mezeinket, a magyar rónákat, a sok ezer és millió barázdát, ezt az érett kalászokat, termő gyümölcsfákat, roskadozó szőlőtőkéket ringató drága földet, melyen annyi évszázados harc és próbálkozás után, most immáron nyugodtan munkálkodhatunk mi, akik az ekeszarvát fogjuk, vagy életünket megkönnyítő gépeinket igazgatjuk, vagy a szellemi munka fáradalmait vállaljuk.
Tartsd meg számunkra ezt a mindennapi kenyeret. Őrködj e drága föld felett isteni hatalmasságoddal, kifogyhatatlan erőddel, mindenkire kiterjedő gondviseléseddel, s tégy minket méltóvá áldásaidhoz és megtartó szeretetedhez. Ámen.

ŐSZI HÁLAADÁSKOR

Teremtő Isten - jó Atyám!
Hálatelt érzésekkel veszem ajkamra nagy és szent nevedet. Színed előtt leborulva mondok köszönetet az áldásért és gondviselésért, amellyel körülvetted és körülveszed életemet. Érzem, gyöngék és erőtlenek szavaim, melyekkel nagyságodat és hatalmadat magasztalhatom, de kérlek, egyszerű szavakkal is fogadd el köszönetem és gyermeki hálám. Érzem, hogy mindaz, ami most valóra vált az őszi betakarítás eredményeiben, a Te jóságodról, a Te örök segedelmedről beszél. Napodnak aranysugara, egednek leszálló harmata segítette, serkentette beteljesedéshez a kenyérgabonát, s mindazt, ami a kenyérhez fűződik. Hálaadásom szavával mondok köszönetet, hogy megáldottad a munkát, annak kihulló verítékét. Áldalak, hogy meghallgattál, amikor elfáradva hozzád fordultam biztatásért, kitartásért. Köszönöm, hogy ilyenkor megsegítettél új hittel és új erővel, hogy munkámat, feladataimat tovább végezhessem.
Boldogan veszem most áldásodnak gyümölcsét, s míg imádságomban gyermeki hálámat hozom szent színed elé, - kérlek, engedd, hogy jó erőben, jó egészségben fogyaszthassam el mindazt, amit áldásokban adtál. Szenteld meg a beteljesedést, hogy öröm és boldogság fakadjon mindabból, ami fenntartó erőként asztalomra kerül. Hadd oszthassam meg azt szeretteim között, s azon túl másokkal, embertestvéreimmel. Erősíts meg hitemben, hogy velem maradsz és segítesz jót tenni másokkal, akikkel közös a gondom, az álmom, a vágyam és az imádságom. Hadd legyen közös a mindennapi kenyerünk is. Juttass minden ember asztalára áldásodból, hogy ne legyen itt e földön éhező és szomjúhozó. Érezzük meg mindannyian, hogy Te őrködsz a világ élete felett, s ezért nem érhet minket semmiféle veszedelem; sem elviselhetetlen teher; sem éhség, sem szomjúság nem köszönthet reánk, mert meghallgatod imádságunkat és munkánkat megáldod, megadod a minden napi kenyeret is mindnyájunknak. Hálaadással áldunk ezekért örökkön örökké. Ámen.

NOVEMBER 15-ÉN

Örökkévaló Szeretet, oszthatatlan egy igaz Isten, jó Atyám.!
Megilletődéssel veszem ajkamra szent nevedet ezen a napon. Századok ködén át elém rajzolódik Dávid Ferenc szellemalakja, míg az emlékezés parazsánál élesztgetem lelkemben azokat a nagyszerű igazságokat és tiszta eszméket, melyeket a reformáció harcainak hevében ő prédikált bele megújulásra érett korának forrongó életébe. Az idő temetőjéből életre hívta a jézusi tanítások egyszerű és éppen ezért mindenki által érthető evangéliumi szépségeit. Igaz meggyőződéssel hirdette, hogy a vallás lényege nem a külsőségekben, hanem Istennel való lelki közösségünkben rejlik. A hit erejével és az értelem világosságával emelte ki az evangéliumból Krisztus alakját. Szent meggyőződéssel tanította, hogy a keresztény vallás értelme nem Jézus imádásában, hanem élete példájának követésében van. Az életet nem Jézushoz intézett imádságokkal lehet és kell előbbre vinni, hanem az ő tanításainak a megélésével, az evangélium szépségeinek a mindennapi cselekedeteinkben való megvalósításával. Mert Isten országa nem beszédben, hanem erőben van. Hálát adok neked Istenem azért a lelki és szellemi erőér t, amellyel Dávid Ferenc a reformáció századában megküzdötte a maga harcát és az igazságért való küzdelemben szelídségével, tántoríthatatlan hűségével, az evangélium tanításainak világos értelmezésével örök példát adott mindnyájunknak, hogy miképpen kell meggyőződésünkhöz ragaszkodni és a mások meggyőződését feltétlen tiszteletben tartani. Mert a hit Isten ajándéka. És mindenkit a maga hite s meggyőződése üdvözít. Áldalak azért a lelki bátorságért, mellyel ő a hitvitákon és országgyűléseken a jézusi élet diadaláért síkraszállt, s köszönöm, Atyám, azt a hősi magatartást, mellyel meggyőződése mellett az igazság szeretetében megállott és elviselte a börtönhalált is, csakhogy meggyőzze a világot Jézus követésének szükségességéről. Boldog vagyok, hogy ennék a szellemi örökségnek részese lehetek én is. 1579. november 15-én ez a Te nagyszerű gyermeked a dévai várbörtönben testileg összeroppant a reámért büntetés súlya alatt, de lelke és szelleme megszabadulva a testiség nyűgétől ott küzd azóta is az élet küzdőterén mindazok harcaiban, akik az igazságért ma is vállalnak mindent és áldozataikkal előbbre viszik az egész emberiség ügyét. Ó, hadd fogjon tüzet az én lelkem is ennek a tiszta szellemnek olthatatlan tüzétől, s lehessek én is erőtlenségemben is osztályrészese a jók, a becsületesek, az egyenes lelkű és tiszta szándékú emberek nagy közösségének, hősi küzdelmének.
Dicsőítsd meg magad, Atyám, az igazság győzelmében most is, miként mi is dicsőítünk Téged örökkön örökké. Ámen.

ÚRVACSORÁRA VALÓ ELÖKÉSZÜLETHEZ,

Irgalmas Isten, ki könyörületes vágy az egész világhoz, szeretetedet és irgalmadat érzi a mindenség; ehhez a szeretethez és irgalomhoz folyamodom én is, a Te gyarló gyermeked, ki bizonysága vagyok a Te édesatyai szeretetednek, mert érzem, hogy nemcsak testi élettel áldottál meg engem, hanem lelki élettel is, mely összeköt veled, édes Atyánkkal. Ez a lelki összeköttetés, a mi tanítómesterünk, Jézus Krisztus tanítása és útmutatása szerint arra a szép és dicsőséges elhivatásra kötelez engem is, hogy szívjóságra, tisztaságra, tökéletességre törekedjem.
Ó, de érzem édes jó Istenem, hogy éppen ezt a nagy és magasztos célt sokszor tévesztettem szemem elől, nem jártam igazi emberi rendeltetésem szerint, mert elfeledkeztem lelkemről, s csak a testnek, világi anyagi érdekeknek szolgáltam, nem vettem figyelembe az Úr Jézus intését: “Mit használ, ha az egész világot megnyerem, de lelkemben kárt vallok!" 
Ó, most érzem, jó Atyám, hogy téves utakon jártam, szeretetlenség, önzés vett erőt lelkemen. Hálátlan voltam irántad, s elvett sok javaidért nem hoztam semmi lelki áldozatot. Keresztényhez nem illő érzések, indulatok vezettek embertárammal szembeni magaviseletemben, találkozásaimban, beszédemben. Harag és gyűlölség fogták el lelkemet.
Kétségbe kell esnem és gyötrődnöm, ha nem figyelmeztetnél, jó Atyám, engem Jézus Krisztus tanítása által, hogy Te nem akarod a bűnösöknek halálát, hanem, hogy megtérvén éljenek. S Te alkalmat is adsz, édes jó Istenem, s igéddel figyelmeztetsz a megtérésre: “Térjetek hozzám . . . szaggassátok meg szíveteket" (Jóel, 2, 13.).
Ilyen bűnbánatra serkentő és késztető alkalmak e bűnbánati hét töredelmes napjai, melyeken az Úr asztalához való járulásra és az úrvacsorában való részesedésre készülök. Tudom és érzem, jó Atyám, hogy csak alázatos szív és bűnbánó lélek járulhat méltón a szent asztalhoz, ezért hozzád könyörgök: “Könyörülj Úr Isten én bűnös lelkemen." Megvallom vétkeimet. Tudom, hogy sokszor rosszat cselekedtem. Bosszú, harag, gyűlölség vett erőt lelkemen, azért most töredelmesen megalázom magamat a Te színed előtt és bűneimet megbánva könyörgök Hozzád: “Uram, teremts bennem tiszta szívet és az erős lelket újítsd meg én bennem.'' Irányítsd lelki szemeimet, látásomat az Úr Jézus Krisztusi a, hogy hallhassam megtérésre kész lelkemben szavainak biztatását: “Bízzál! a te hited megtartott téged."
Ilyen bűnbánó érzelemmel járulva színed elé, könyörgök, tégy méltóvá a szent vendégségre, az Úr Jézus nevében. Ámen.

ÚRVACSORAVÉTEL UTÁN

Istenem, jó Atyám!
Köszönöm, hogy földi életem gondjai és aggodalmai közben ismét egy lélekemelő, hitet erősítő és szeretetet tápláló órát adtál, midőn részesültem Jézus vacsorájában, akinek tanításaira hallgatni, igazságait megvalósítani, s példáját követni, életem egyik legforróbb óhajtása. Úgy érzem magamat, mint a. puszták tikkadozó vándora, midőn az enyhülést adó forrás vizéből kielégíti szomjúságát. Az élet vizével tápláltad Te is, jó Atyám, szomjas lelkemet most, amidőn régi ígéreteidet megújítottad, kötelességeimet elémbe tártad, s hivatásom útját megvilágosítottad. Mintha ujjá születtem volna a hitben, a reményben és szeretetben? Nemes elhatározások ébredtek lelkemben, s tisztultabb érzelmek dobogtatják szívemet. Kész vagyok, Uram, szolgálni Tégedet s követni az én Mesteremet, nemcsak akkor, amikor igájának hordozása  kellemes és gyönyörűséges, hanem akkor is; amikor türelmet, lemondást és áldozatot vár tőlem.	
	Légy velem, jó Atyám, emez elhatározósaimban, hogy azokat vihessem ki a nagyvilágba, az emberek közé, s azok legyeznek lelki fegyvereim az élet harcaiban. Légy velem akkor is, amikor a kötelesség szava a hétköznapi munka mezejére szólít, hogy lelkemnek mostani emelkedettsége ott is velem legyen. Engedd, hogy vallásos gondolataim, ünnepi érzéseim legyenek állandó vezéreim az életben. Legyenek egyenesek az utak, melyeken járok, s áldásos a munka, melyet végzek. Keressem és találjam meg mindig a tiszta erkölcs parancsolatait, s legyen erőm azoknak teljesítésére, még akkor is, ha azokért áldozatokat kellene hoznom. Lebegjen szüntelenül lelki szemeim előtt Jézus példája, aki meghalt az igazságért. Vigyázz reám gondviselő Atyám, s mindazokra, akik kedvesek előttem, hogy életem minden idejében lelki békességgel és gyermeki alázatossággal hirdethessem a Te neved dicsőségét, s teljesíthessem a Te akaratodat. Ámen.

TEMPLOMBA BEMENETELKOR

Az élet zajából, a földiekért való küzdelem teréről ide jöttem a Te szent házadba, Atyám. gondviselő Istenem. 6, milyen jól esik, hogy itt együtt lehetek azokkal, akikhez ugyanazon hit ereje vonz, s akikkel ugyanazon érzelemben olvadhatok össze. Itt megszűnnek azok az ellentétek, melyek ott künn a nagyvilágban embert és embert elválasztanak egymástól. Itt egy vágyunk, egy reményünk és egy célunk van mindnyájunknak, hogy Tégedet lélekben és igazságban imádjunk. Bár tudom, hogy az áhítatos lélek Tégedet mindenütt megtalál, mégis boldog vagyok, hogy itt együtt imádkozhatom hittestvéreimmel, s ez által benned való hitemet nyilvánosan is kifejezhetem. Köszönöm, jó Istenem, hogy erőt és egészséget, időt és alkalmat adtál, hogy lelkem ezen szent vágyódását követhetem, s a Te hatalmad és dicsőséged dolgaival itt a Te szent házadban is foglalkozhatom.
Szenteld meg érzéseimet és gondolataimat, hogy azok méltók legyenek e helyhez. Sőt e hely szentsége emeljen közelebb Tehozzád, hogy lássalak meg Tégedet és ismerjem meg szent akaratodat. Mint a jó termőföldet készítsd elő szívemet igéd hallgatására és befogadására. Engedd, hogy ünnepszentelésem őszinte, gondolataim nemesek, s elhatározásaim erősek legyenek, hogy így lelki áldozatom kedves legyen előtted. Ámen. 

TEMPLOMBÓL KIJÖVETELKOR

Nem akarok addig elsávozni szent házadból, amíg szívből fakadó köszönetet nem mondok neked, jó Atyám, azért a felemelő óráért, amelyet itt vallásos elmélkedés között tölthettem. Bizonyára ez a hely Istennek háza, s a mennyeknek kapuja. Itt láttam a Te nagy dicsőségedet, amely betölti az eget és a földet, az életet és a természetet. Hallottam szavadat, amely figyelmeztetett az élet komoly céljára, keresztényi hivatásomra és emberi méltóságomra. Itt ébredtek elhatározásaim, amelyeken, ha megvalósíthatok, parányi tehetségemmel én is hozzájárulhatok a béke, a szeretet, és a testvériség országának megépítéséhez.
Ő, ne bocsáss el addig, amíg meg nem áldasz engemet. Áldj meg hűséggel, hogy tett fogadásaimat megtarthassam. Ott künn az élet zajában, a munka és verejtékezés közben, és a kísértések között is lássam szüntelenül akaratodat és halljam hangodat, biztató szavadat. Légy velem, Uram, minden lépésemben. Szentlelked vezéreljen. Gondviselésed őrködjék felettem, s atyai áldásod kísérje igaz munkámat és lelkes törekvésemet. Hallgass meg. Ámen.

MUNKÁBA INDULÁSKOR

Mennyei jó Atyám!
Munkába indulok, arra a mezőre, ahová rendeltél, hogy híven dolgozzam. Köszönöm az erőt, amellyel hivatásomat ma is gyakorolhatom. Köszönöm képességeimet, amelyekkel a vámbízottakat el tudom végezni. Köszönöm az értelem világosságát és a tudomány ismereteit, amelyek gazdaggá tettek olyan kincsekkel, amelyeket “sem a rozsda, sem a moly meg nem emészti" ! Erős hittel kérlek, hogy maradj velem és lelkednek erejével segíts munkám közben is. Add, hogy szeretteim és embertársaim javára lehessek és arcig tevékenykedem a munka áldott mezején, engedd meg, hogy boldogítson az a tudat, hogy gondviselésednek szeretetével őrködsz mindazok főlőtt, aklkért szívemnek, lelkemnek és minden erőmnek teljességével dolgozni kívánok. Ámen.

MUNKA VÉGEZTÉVEL

Áldott Isten! Szent Atyám!
Elfáradtam és érzem, hogy ,,lankadoznak buzgóságom szárnyai" ! De csak a testem érzi a fáradalmakat, mert lelkemnek és hitemnek ereje most is töretlen! Köszönöm, hogy velem volnál munkálkodásomnak egész idején. Köszönöm, hogy erőt adtál, hogy a rám bízottaknak elegei tudjak tenni és méltónak találtassam a mi mindennapi kenyerünkre. Köszönöm, hogy ezt a kenyeret, amelyet lelkednek segítő erejével tudtam ma is megszerezni, megoszthatom szeretteimmel. Adj vidám lelkei és örömteli szívet, hogy ezeknek gazdagságával térhessek vissza otthonomba és a boldogságnak érzetével tudjak majd pihenni és őrző gondviselésedben bízva, tudjam békés álomra hajtani fejemet, hogy új napra virradva, testben és lélekben megerősödve tudjam folytatni azt a munkát, amelyet mára bevégeztem. Ámen.

GYERMEK IMÁJA

Életemnek, szüleimnek Atyja Istenem!
Gyermekhittel kulcsolom imára kezem. hogy szívem szeretetével mondjam el imámat. Kicsiny szívtől, tudom, nem, vársz nagy fohászt. Szeretnék mégis őszintén és tiszta szívvel megnyilatkozni előtted. Megnyilatkozni úgy, mint gyermekhez illik, ki nem ismeri még az életnek zord és rideg oldalát. A gyermekálmok színes világában és a rólam, való gondoskodás szeretetében én gondtalanul és boldogan élek, - Atyám. Kinek köszönjem meg a sok szépséget és jóságot, amelyet eddig éltemben kaptam? Tudom, hogy j ó szüleimnek hálával tartozom. Az ő szeretetük regit gondtalanul élni, az ő aggódásuk vigyáz reám. De úgy érzem, Istenem, Te adod nékik az erőt; dolgozni értem. A Te égi szerecetedből merítenek, hogy szeressenek engem. A Te hited táplálja őket, hogy vezessenek utamon. A Te reményed szépíti álmaikat, hogy széppé tegyék életemet. Értem égő szívük szeretetében Te vigyázol reám, s ezért az égi jóságért mondok imádságomban köszönetet.
	Köszönetem mellett kérésemet is hadd küldjem Hozzád, - istenem. Érzem, hogy meghallgatod, mert tanultam, tudom, Jézus tanította, a Te legjobbié fiad, hogy kedvesen veszed a gyermekszívek imádságait, s ha nagyon zord az élet és rideg az ember - gyermekszívekben helyezd el a Te országodnak titkait. Kérem, légy segítője továbbra is azoknak, akik szeretnek, akiktől élelem sok sok öröme és boldogsága függ. Nekem adj erőt, jó lenni, - Istenem. Jó lenni szüleimhez, testvéreimhez, tanítóimhoz, barátaimhoz. Jó lenni a Te egész teremtett világodhoz - s jó lenni mindenek felett hozzád, égi Atyámhoz. Jó lenni a Te nevedben, a Te törvényeid szerint. Imádságomnak, fohászomnak ez a vágya, ez a reménye.
Kérlek, Atyám, hogy életem tévedéseit, botlásait, ne ródd fel. Figyelmeztess szüntelen arra, hogy mit, hogyan kell cselekednem, hogy másoknak is öröm és boldogság származzék abból. Ezzel engedd meghálálnom mindazt, amit értem tesznek, velem cselekednek. Gyermekhittel arra kérlek: úgy segítsen szereteted, úgy vezessen gondviselésed, úgy érezzem és úgy fogadjam égi figyelmeztetéseid, hogy ne csak a földi élet mértékével mérve legyek jó gyermeke földi világunknak, hanem a Te égi mértékeddel mérve is jó és igaz gyermekévé válhassak a Te országodnak. Ámen.

IFJAK IMÁJA

Minden életnek Ura és megtartója, gondviselő jó Istenünk!
Lehajtott fejjel, összetett kezekkel állunk előtted; hogy ifjú szívünk tiszta háláját imádkozásunkban előtted kifejezzük. Keresünk Téged, Hozzád vágyik lelkünk, mert ösztönszerűen érezzük, hogy gyöngeségünkben Te vagy a. mi erősségünk. Érezzük, hogy a változó világ múló eseményei között Te vagy az egyetlen valóság, kiben változás nincsen, ki vagy mindenekben minden, s kiben mi magunk is vagyunk és élünk.
Áldunk végtelen jóságodért, mellyel parányi  életünknek is helyet jelöltél ki teremtésed roppant világában. Ő, Atyánk ! taníts, bátoríts minket: a Te szent Fiad, a názáreti Jézus példájával erősítsd lelkünket, hogy munkánkat, életünket a Te szolgálatodra ajánljuk fel, hogy a Te szeretetedbe, jóságodba vetett bízó hitünket e világnak dolgai, múló eseményei, a holnapok fenyegető veszedelmei soha meg ne gyengíthessék. Higgyük és valljuk, jó és balsorsban, jólétben és nélkülözések között, hogy akik Benned bíznak, soha meg nem szégyenülnek.
	Áldj meg minket égi Atyánk jó törekvéseinkben! Vezess és tarts meg a Te utaidon! Engedd, hogy mindig szerethessünk Téged. Ámen.

ÉDESANYA IMÁJA

“Lelkemtől lelkezett gyönyörű magzatom" - sorsáért, életéért és jövője miatt fordulok Hozzád örök gondviselőm, mennyei Atyám !
Érzem és tudom is, hogy minden ami van, ami él, a Te bölcs akaratodból, a Te gondviselő kegyelmed folytán létezik, gyermekemet is neked köszönöm elsősorban, - könyörülő Isten. S Te, ki a szeretetnek örök kútforrása vagy, bizonyára megérted szeretetemet, aggodalmamat - s megbocsátod, ha szeretetem némelykor rajongássá, ha aggodalmam sokszor kétségbeeséssé válik -, lelkemben.
Szívem vérével tápláltam gyermekemet, amíg a természet örök rendje így kívánta, - azóta is valahányszor ránézek, valahányszor megsimogatom; mindig azt keresem, hogy mivel segíthetném, mivel táplálhatnám, s mivel óvhatnám meg az életben ráleselkedő veszedelmektől.
	Bocsáss meg, Atyám, mikor rajongó szeretetemben - ha csak gondolatban is - vétek az embertestvériség ellen, s némelykor úgy érzem, hogy szívem csak érte dobog. Adj. Atyám, erőt, hogy az élet igazi veszedelmeitől valóban megvédhessem őt. Adj erőt, hogy rá tudjam vezetni a Te ösvényedre, s meg is tudjam őt tartani az igaz úton. Áldj meg, hogy az öröm, a boldogság váljék tartóssá családunkban. S áldd meg, Atyám, őt, hogy túl a szűk családi szereteten, váljék egyházunk, társadalmunk, hazánk hasznos, értékes tagjává, s a Te szépségben, jóságban és szeretetben pompázó országod buzgó építőjévé. Ámen.

ÉDESAPA IMÁJA

Felséges Isten, gondviselő Atyám!
Megremeg a lelkem, amikor szent nevedet ajkamra veszem. Szívem csordultig telik melegséggel, hogy Atyámnak szólíthatlak Téged. Érzéseim lelki és szellemi gyönyörűséggel áradnak el bennem, ha arra gondolok, hogy engem is atyjuknak neveznek gyermekeim. Köszönöm neked őket, Atyám és áldalak érettük, mert rajtuk keresztül értettem meg azt a határtalan szeretetet és a szünet nélküli gondviselésedet, mellyel Te reánk gyermekeidre vigyázol. Nékünk sokszor egykét gyermek is mennyi gondot és aggodalmat okoz. S Te számon tartod és tudod minden ember sorsát. 6, milyen nagy a Te bölcsességed és szereteted; nem személy válogató. Egyformán édes jó Atyja vagy minden embernek. És tudod mindig, hogy kinek mire van szüksége. A boldog ember hálájával köszönöm meg Néked gyermekeinket. Hiszen az öröm, a szerecet velük új tartalmat nyert a családunkban. Megszépültek a gondok, édesebbek lettek a terhek, s emberi életünk ünnepi szertartása lett minden napunk, melyben a munka oltárán égő zsarátnokká lesz irántuk való szeretetünk, és áldozattá vélük egész életünk. Segélj hát, Atyánk, hogy felnevelhessük őket becsületben és tisztességben. Adj türelmet irántuk. És a nagy kérdésekben igazíts el mindig, hogy igaz úton vezethessük őket. Add, hogy életem példájával úgy járjak gyermekeim előtt, hogy ők reám mindig feltekinthessenek, miként én is Reád tekintek szüntelenül, Atyám, áldott Isten, örök gondviselés, kifogyhatatlan szeretet; dicsőség neked. Ámen.

NŐK IMÁJA

Jó Istenem, édes Atyám!
“Szívemet hozzád emelem, és benned bízom, Uram!" Lelkemből áldalak, mint drága gondviselőmet! Gyönge nő vagyok és az élet, súlyos terheket helyezett vállaimra. Hogyan tudnám elviselni azokat, ha Te nem segítenél a terhek hordozásában? Együtt kell dolgoznom a munka mezején erős férfiakkal, hogy én is hozzájáruljak a mi mindennapi kenyerünkhöz. Fáradhatatlan kell legyek, hogy otthonunk boldogsága és békessége töretlen legyen: Megértő szívvel kell közeledjen. azokhoz, akik megfáradtak és terheket viselnek. Vigasztalója kell legyek a csüggedőknek és a bánatos szívűeknek, gyámolítója kell legyek a gyöngéknek és szeretetemmel ösztönző erővé kell váljak mások életében!
Áldj meg hát édes Istenem, hogy nehéz, de magasztos hivatásomat betölthessem. Lelkednek erejével erősíts meg engemet és add, hogy szeretteimben és embertársaimban a jézusi embert lássam, hogy Mártának szorgalmával tevékenykedve és Máriának Jézusra figyelmező hitével élve, gyöngeségem a Te lelked ereje által erővé váljék és áldássá mindazok számára, akik az én szeretetem és hitem által kell megtalálják a feléd vezető utat. Ámen.

FÉRFI   IMÁJA

Tebenned bíztam eleitől fogva, Uram, édes Istenem! Férfi lelkemnek erős hitével bízom most is gondviselésedben. Kemény próbáit életemnek csak a Te segítségeddel tudtam megállni. Ha elfáradtam az élet harcmezején, sóhajom s imám feléd szállt és Te megsegítettél. Most is Téged kérlek, szent Atyám, hogy áldj meg újra és emelj fel a bizalomnak, a reménységnek és a bátor hitnek magaslatára, hogy onnan tudjam felmérni életemnek látóhatárát.
Hadd láthassam meg azokat a célokat, amelyeket elém tűztél. A feladatokat, amelyeket nekem kell megoldanom. Hadd érezzem a felelősséget, amelyet nekem kell vállalnom. És adj erőt, hogy itt ezen a földön, az én munkám és erőfeszítésem is hozzájáruljon a Te országod valósulásához, az igazságnak, az emberségnek és a békességnek jegyében. Erősíts meg közösségi tudatomban, hogy életem nemcsak magamért, hanem másokéit való élet is legyen. Adj erőt, hogy népemnek és az egész emberiségnek szolgálatára legyek és becsületes, hű munkámmal hozzájáruljak ahhoz, hogy e világon boldogabb legyen az ember, hogy “érdemes legyen a munkás az ő bérére" és, hogy az igazság, szépség és szabadság, minden népnek és minden igaz embernek életét betöltse. Lelkednek erejével áldj meg és adj erőt, hogy édes családomnak, barátaimnak és munkatársaimnak erősítő támasza legyek. Add, hogy erős hitemben rendületlen megálljak, most és mindörökké! Ámen.

ÁRVÁK IMÁJA

Sokszor hallottam már a nagyoktól: Szép ez az élet, és jó a mi szemeinkkel látnunk a napot. De nem szép ám nekem, amióta hiányzik édes szülém, ki meleg csókokkal szokott volt engemet felkelteni. És én nem is tudom mi lehet az oka annak, hogy az ő elmenetele óta még a nap sem olyan ragyogó fényességű. 
Játszótársaim sem olyan barátságosak, mint addig voltak és a felnőtt nagyok is olyan idegenül, sajnálkozólag néznek rám. Pedig én most is úgy szeretem őket, mintha testvéreim lennének. Bizony, bizony mégis csak “könnyhullatás az én kenyerem éjjel és nappal". Hiába mondotta szegény apám és anyám: “Nem hagylak árván titeket." Mindkettőjüket betakarták a hideg sírba, s most az sincs aki felkeltsen, az sincs, aki biztasson ebben a félős, idegenné lett hajlékban. És ó? vajon kihez forduljak hát vigasztalásért? Elmennék a temetőbe, de tudom, úgy sem felel a néma sírhalom. Lefekszem hát, lehajtom fejemet hideg párnámra, s álmomban édesanyámtól kérdezem, hallgatom az anyai tanácsot: “Ne félj drága gyermekem, mert életemben mindig hallottam jó Istenünk biztató szavát: Igazságot szolgáltat az Úr árvának is, özvegynek is, az Úr szava ez: Az árvának is én vagyok segedelme."
És az édesanyai szeretetnek a néma sírból is kebelembe sugárzó erejét érezve vigasztalódva ébredek és tekintek szét magam körül, jó Atyám! Bátorodott szívvel nézek embertársaim szemébe. Most már megértem, hogy csakis szívem szomorúsága miatt látszott könnyhullatásnak az én nappali és éjjeli kenyerem. Ó, legyen Tied szívem hálája az enyhületért. Legyen rajtam továbbra is atyai védelmed,  hogy Tégedet mondhassalak atyámnak mindörökké. Segélj, hogy hálás tudjak lenni a segítő szándékú és jóakaró emberek iránt, s megőrizhessem lelkiismeretem tisztaságát. Járjak szüntelenül a kötelességek helyes útján, hogy az emberek jóindulata legyen árvaságom vigasztaló jutalma. Ámen.

ÖZVEGY IMÁJA

Van-e vigasztalás lelkem bánatára, van-e gyógyító balzsam szívem fájdalmára, van-e megtartó erő elesettségemre irgalmas Isten?
Úgy érzem, hogy nemcsak életem koronája, nemcsak szerelmem, s ha kellett gyámolítóm, nemcsak fáradhatatlan munkás és segítő társam, hanem mindenem odalett, elnyelte az üres sír.
Ízetlen a falatom, nyugtalan a pihenésem, lelkem szüntelenül háborog - s mintha valami hideg, nyirkos őszi köd venne körül szüntelenül -, amin többet soha se hatolhatna át a Te éltető napodnak boldogító melege.
Atyám, ki egyedül vagy ismerője az idő és a tér örök rejtelmeinek, ki egyedül látod kendőzetlenül a maga meztelen valóságában a még gondolattá sem fogamzott, érzéseimet, tetté sem vált elhatározásaimat, ki látod, hogy miként születik a gondolat, - fogadj engem is a te kegyelmedbe.
Hozd el számomra a vigasztalást az időben, töltsd ki azt az életemben tátongó űrt a térben, - hogy el tudjam viselni fájdalmaimat és szenvedéseimet.
Drága elhunyt élettársam képét, a Te segedelmeddel, megőrzöm lelkemben s engedd, hogy a szívemtől fakadó kegyelet virágai soha el ne hervadjanak. Ámen.

HÁLA AZ ÉLETÉRT

Népeknek soha nem szunnyadó Pásztora! 
Nevedet és hatalmadat emberi szóval ki
nem tudjuk fejezni. Áldunk és magasztalunk eszményi jótéteményeidért. Áldunk testönkért, e maroknyi porért, melyet olyan csodálatosan szerkesztettél össze, hogy. hordozója és eszköze legyen a nemes szikrának, a léleknek. Áldunk a lélekért, mely szívből pattant, s mely testünknek porhüvelyét emberi életté varázsolja. Áldunk az egészségért, az örömökért, a fájdalmakért, az életért, a halálért, hisz minden tőled van és terveidbe, ha nem is ismerjük fel azokat, beleillenek. Áldunk a napfény tündökléséért, a záporok termékenyítő muzsikájáért, az éjszaka csillagos mélységéért, a mezők virágjáért és a magasan szálló fellegekért. Áldunk a szeretetért, a nemes érzésekért, a hűséért, a bizalomért, a türelemért és mindazért, ami emberré teszi az embert. Áldunk a színek káprázatos tüzéért, a zenének varázsáért, a nemes gondolatokért, a könyvek léleképítő hatalmáért. De áldunk mindenekfelett azért, hogy Téged megismertünk és lelkünkben néked templomot építettünk. Ó, milyen jó látni Téged, ki évmilliók óta igazgatod a világok törvényszerű utait, az évszázadok változásait, ki benne vagy a csillogó hajnali harmatcseppben, mely bársonyos virágszirmokban tündököl, s benne vagy az orkánok dübörgésében, mely megremegteti a szívet. Ő, milyen gazdag az ember, ha magáénak, Atyjának tudhat Téged, minden létezőnek teremtő Istenét.
Ezért a tudatért, e boldog felismerésért, a reád találásért imádkozom mindenkor Hozzád. Ha én néha eltérek a feléd vezető útról, Te fogd meg a kezemet, fogd meg a szívemet és. add, hogy jóban, rosszban, fényben és árnyékban egyaránt imádhassalak Téged és megláthassam láthatatlan, de világokat teremtő kezedet. Ámen.

BETEG GYERMEK IMÁJA

Istenem, jó Atyám!
Ó, hányszor vettem ajkamra szent nevedet úgy, hogy imádságom puszta megszokás volt csupán. Gyermeklelkem értelmetlenül játszott az eléd bejárulás áldott alkalmaival. Egészséges voltam és siettem imádságaimmal, hogy utólérhessem a fiatal élet apró kedvteléseit. Szendergő álom zsibongásában ernyedt el ifjú emberségem, s fáradt akaratom nem tudott megküzdeni erőtlenségemmel. Bennem kísértett a gondolat, hogy életerős vagyok, s nem árthat nekem semmi. És íme, megtámadott a betegség! Szenvedek, Atyám. Láz pírja ég az arcomon és szívemet elárasztotta a félelem. Jó szüleim és az orvos is elkövetnek ugyan mindent, hogy meggyógyuljak, de az élet titkait egyedül csak Te ismered. Mert Te vagy az örökkévaló élet és az én életem is belőled táplálkozik. Te vagy az a gondos és aggódó szeretet., amellyel szüleim betegágyamra s reám, az ő szenvedő gyerekeikre, tekintenek. Nemcsak az fáj, hogy beteg vagyok, hanem szomorúsággal tölt el az is, hogy betegségemmel megbúsítottam őket és bánatot okoztam nekik. Hozzád fordulok, jó Atyám, Istenem, aki mindenható vagy és szereteted kifogyhatatlan. Állj mellém, segítsd meg gyógyítóimat, hogy meggyógyíthassanak. Nem fogok megfeledkezni jóságodról. Ez a mostani betegség figyelmeztet, hogy egészségemre jobban vigyázzak és ne feledkezzem meg Rólad soha. Mint a virágnak a napsugárra, az én életemnek is szüksége van az én Istenemre. Segélj, hogy visszanyerjem egészségemet, s áldhassalak boldogan a Te szabadításodért, Atyám. Légy velem ezekben a nehéz órákban. Ámen!

BETEGSÉGBEN

Én Uram és én Istenem!
Még a szavaim is elerőtelenedtek súlyos betegségemben, testi gyengeségemnek hosszantartó idején. Meglátogattál engemet, a fájdalomnak súlyos keresztje jutott osztályrészemül. Szinte a végsőkig megviselt már a nehéz kór, betegségemnek már-már elviselhetetlen terhe, s emiatt ide vagyok láncolva betegágyamhoz. Lelkem azonban szent közelségedbe vágyik, szerető szent Atyám. Tekintsd meg mindenhatóságodnak és irgalmasságodnak erejével az én állapotomat én édes jó Atyám, s fordítsd felém vigasztalásodnak és áldó kezednek gyógyító erejét. Terjeszd ki életem felett a Te gondviselésednek és megtartásodnak erejét. Áraszd belém, testembe és lelkembe, isteni valódnak mindeneket megelevenítő erejét. Fogj kézen engem és vezess el a bűnbánat útjára is, hogy betegségemnek ebben a súlyos állapotában döbbenjek rá arra, hogy én magam vagyok az, aki sok-sok hitványságommal és gyarlóságommal, az évek hosszú során keresztül, összegyűjtöttem a bűnnek romboló erőit, melyek meggyöngítették testemet és lelkemet, s amelynek utána, íme, úrrá lett rajtam a betegségnek, a fájdalomnak, a kínoknak sokszor elviselhetetlennek látszó keresztje. Cselekedd ó mindeneket látó Isten, hogy betegségemnek ez a mostani állapota véget érjen valahára, s hogy testemben és lelkemben megtisztulva kerüljek ki ennek örvényéből. “Mindazonáltal ne úgy legyen, ahogy én akarom, hanem úgy, ahogy Te." Én benned bízom, szerető szent Atyám. Légy hát őrző pásztorom, ó mennyei hatalom. Ámen!.

BETEGSÉGBEN (NŐ}

Téged kereslek, Atyám, gondviselő Istenem betegségem idején. Bizalommal fordulok Hozzád, mert érzem, hogy atyai kegyelmed virrasztott fel ez új reggelre, hagy tovább vigyem életem keresztjét és megpróbáló szenvedéseimben is hű maradjak Tehozzád, hisz Te vagy a szerető Édesatya, aki nem büntetsz, csak megpróbálsz engem. Te vagy egyedül, aki tudod, mennyit szenvedek a hosszú éjszakákon, hányszor száll feléd sóhajom panaszszava. S most megköszönöm, hogy meghallgatsz és megerősítesz, megvigasztalsz és reményt öntesz szívembe. Én megnyugszom szent akaratodban, amely oly súlyos keresztet helyezett törékeny vállaimra, de eszményképem, a názáreti Jézus ajkával szólok Hozzád: “Atyám, ha lehetséges, múljék el tőlem a keserű pohár." Betegségemben keresem utalt és törvényeit, mert a Te akaratod, hogy most is jusson számomra néhány csendes óra, amelyben Veled találkozva, megtudakolhatom szenvedéseim értelmét. Alkalmat adsz, hogy elgondolkozzam eddigi életem felett, s meglássam a nagy életrohanásban: ha én meg is feledkezem Rólad, Te még sem hagysz el engem. Légy velem, Atyám, hogy vétkeim fölött őszinte bűnbánatot Tartsak és j övöm érdekében a Te akaratod szerint éljek. Vigasztald meg szívem az evangélium életadó szavaival, hogy felgyógyulásom reményében már most megkezdjem lelkemben a Te országod építését. Engedd, hogy a mai napot a Veled való találkozás után, lelki megnyugvással és csöndes lélekkel töltsem el, s aztán felgyógyulásomkor a Te hajlékodban zengjem el gyermeki hálám és köszönetem. Ámen.

MŰTÉT ELŐTT

Istenem, életem Orvosa!
Kezedben a nagy mindenség egy porszem csupán, s benne én magam múló hópehely, sodródó falevél vagyok, ha Te nem fogadsz megtartó szeretetedbe. Benned és általad tartatom meg, Te őrzöd életem, egészségem.
Most, hogy betegágyamon fekszem, és az orvosi tudományra bízom testem gyógyulását, kérlek ó Istenem: őrködj, vigyázz felettem, hadd erezessen sikerre az orvosi kéz beavatkozása. Ha Te fogod láthatatlanul orvosom sebészi kezét, - hiszem, bízom, tudom, hogy semmi bajom nem lehet; vissza fogom nyerni elvesztett egészségemet.
	Oszlasd el aggodalmamat és félelmemet e hitnek erejével, s vedd magadra, ó Atyám, gyermeked életének gondját. Ámen.

MŰTÉT UTÁN

Életem megtartója, menyei Atyám!
Amitől úgy féltem, s amiben mégis annyira bíztam, ím megtörtént. Szerető orvosi szívek véges emberi tudással beavatkoztak megrendült egészségi állapotomba. A műtőkés elvégezte feladatát, s én újra ágyamban fekszem, hogy az emberi tudomány után, a Te kezedre és szeretetedre bízzam életemet és gyógyulásomat. Most érzem, ó Istenem, hogy teljes felépülésem csak Tőled függ.
Köszönöm, hogy a műtőasztalom felett, a kritikus percekben vigyázott reám a Te lelked. Ó, segíts tovább is, maradj velem és add vissza teljes egészségemet maradéktalan felgyógyulásomban. Benned bízom, Reád bízom testemet, lelkemet én Istenem, mindenek megtartója. Ámen.

FELGYÓGYULÁSKOR

Istenem, szerető édes Atyám!
Hálatelt szívvel borulok le előtted, ki velem voltál szenvedéseim és megpróbáltatásaim órájában, hogy köszönetet mondjak neked felgyógyulásomért. Láttad szenvedéseimet, hallottad jajszavamat, megszámláltad könnyeimet és erőt adtál a megpróbáltatás elviselésére. Itt voltál mellettem a betegség tétlenségében töltött napjain: megosztottam veled gondolataimat, közöltem vágyaimat és Te megtanítottál hinni és bízni sorsom jobbra fordultában. Most leborulok színed elé, Atyám, hogy lerójam előtted lelki tartozásomat. Köszönöm Neked, hogy a betegségben nem hagytál magamra, hagy gondviseléseddel őrködtél felettem, s nem engedted, hogy sorsom fölötti aggódásban kétségbeessem. Mint szerető Édesatyám erőt adtál fájdalmaim elviselésére, és éppen a szenvedésekben ismertetted meg velem önmagadat, akiről ma boldogan teszek vallást, mert Te nemcsak megsebzel, hanem be is kötözöl.
Ó, légy áldott, Atyám, hogy részesülhettem gondviselésed áldott segedelmében; de légy áldott mindenek felett azért, hogy a szenvedésekben közelebb kerülhettem Hozzád. Légy velem életem további szakaszában is, hogy szüntelen érezzem jóságodat, s Rólad akkor se feledkezzem meg, ha reám virradnak az öröm és gondtalanság napjai. Fogadd szívesen lelki áldásomat és segélj meg, hogy egészségben, békességben és szeretetben töltsem napjaimat. Hitemet tedd még erősebbé, hogy soha ne szakadjak el Tőled, és a Veled való közösség eredményeképpen a Te akaratod szerinti életet munkáljam. Áldd meg szeretteimet is, akik aggódtak érettem, akik igyekeztek szenvedéseimet megkönnyíteni és Tehozzád vezetni, hogy szent nevedet együtt áldjuk, mindörökre. Ámen.

GYERMEKEIMÉRT

Jó Isten, szerető Édesatyánk!
Az imádság szárnyán Hozzád emelkedem és gyermekeimre gondolva küldöm fohászom feléd. Oly kincsek ők számomra, akiknek sorsát Te tetted kezembe, hogy mint jó kertész gondozzam, ápoljam és felvirágoztassam életüket. Gondviselésemre bíztad őket. Érzem a felelősségei, amellyel lelkükért is tartozom. Nagy terhet helyeztél gyermekeimben vállaimra, hiszen a Te szeretetedben kell meggazdagodjék életük, s oly nehéz őket hozzád vezetni, amikor körülöttünk mindenki megfeledkezik Rólad. Segíts engem, hogy eleget tehessek az érettük vállalt kötelezettségnek. Amikor a Te utaidon való járásra eljegyeztem őket, segedelmedben bíztam: tudtam, meghallgat-ad kérő szavamat. Légy most is velem, hogy küzdhessek és munkálkodhassam gyermekeim boldogságáért. Áldd meg őket igazlelkűséggel, hogy Téged soha meg ne bántsanak, s lelküket bűnökkel meg ne terheljék. Adj nekik engedelmes és alázatos szívet, hogy a gyermek Jézussal gyarapodjanak bölcsességben és testi erőben, előtted és az emberék előtti kedvességben. Engedd, hogy hitükben szilárdak, életükben tiszták, dolgaikban szorgalmasak legyenek; hogy sem szavaikkal, sexre tetteikkel senkit meg ne botránkoztassanak. Őrizd meg a kísértésektől és a veszedelmektől, hogy téged érezzenek mindig maguk mellett, otthon és munkahelyükön, éjjel és nappal, az élet zajában és a magánosság csöndjében. Ha szent akaratod keresztet rak vállaikra azáltal, hogy betegség, vagy csapás látogatja meg őket., adj erőt a szenvedés közös hordozására és annak felismerésére, hogy minden hatalom a Te kezedben van. Tudom, hogy Te, aki adtad, el is veheted gyermekeimet. De tartsd meg életüket? S ne vond el tőlük áldásodat. Légy segítőjük szükségeikben. Útmutatójuk a kétségek között. Áldd meg őket igaz lélekkel, tiszta szívvel, hogy növekedhessenek a Te dicsőségedre. Segítsd meg őket, hogy betöltsék hivatásukat, ahogy Te akartad. Ámen.

FIÚGYERMEK IMÁJA;  SZÜLŐKÉRT 

Hálával borulok le szent színed előtt, Atyám, mert érzem, hogy ajándékaid közül messze kimagaslik az a szeretet, mely drága szüleim gondoskodásában jut kifejezésre. A Te törvényed betöltése megszenteli és széppé teszi az én életemet is, s amikor lelkemmel magamhoz ölelem őket, mindannyiszor Neked adok hálát, Atyám, érettük. Te adtál nekik bölcs szívet, hogy engem a jézusi tanítás szellemében neveljenek. Ezáltal meglátom az élet nehéz küzdelmében édesatyai szeretetedet és segedelmedet. Megértem, hogy számon tartod az én életem útját is és megsegítesz őszinte törekvésemben, ha látod szándékaim tisztaságát. Gyermeki ragaszkodással kérlek, áldd meg drága szüleimet. Adj nekik hosszú életet, hogy reám áldozott kincseiket öregségük napjaiban visszafizethessem nekik. Szenteld meg őket, és fizess értük lelki javakkal, hogy megtalálják értem áldozott életük bérét a tőlem rájuk visszaszálló gyermeki hűségben, amely tudom, boldoggá teszi őket. Nekem, Atyám. adj engedelmes szívet, hogy mindig szüleim kedvébe járjak, s magatartásommal irániad való szeretetüket mélyítsem. Adj alkalmat, hogy jövőmre készülésben szemem előtt lebegjen Jézus példája, aki gyermeki alázattal viseltetett irániad és szülői iránt. Úgy igazgasd életem útját, hogy mindenkor az igazságban járjak és ha letérek a Hozzád vezető útról, segíts, hogy szüleim példamutató életében ismét megtaláljalak. Áldd meg őket atyai szereteted minden melegével, hogy örömet találjanak életemben, s örömük legyen életük hálaáldozata Tenéked. Ámen.

LEÁNYGYERMEK IMÁJA, SZÜLÓKÉRT

Mennyei jó Atyám! Mindenható Isten! 
Gyermeki szívemnek forró szeretetével vettem most is ajkamra szent neved. Olyan jó, hogy szólhatok Hozzád, mert megismerlek Téged abban a szeretetben, amely drága szüleimtől felém árad, Tudom, hogy abban sok jóságban, gondoskodásban, örömben és boldogságban, amelyet édes szüleim nyújtottak nekem, a Te gondviselő lelkednek és végtelen szeretetednek ereje áradt felém! Köszönöm mindezt Néked. És köszönöm édesanyámnak csókjait, édesapámnak simogatásait, amellyel megvigasztaltak bánatomban, vagy megerősítettek örömeimben. Köszönöm az értem való munkájuknak erejét, a megáldott kenyérnek édes ízét. Ó, áldd meg őket úgy, miként én is áldalak! Segítsd meg őket gondjaik közepette. Adj nekik sok erőt és jó egészséget. Tartsd távol tőlük a bajt és a gondokat és adj erőt nekem, hogy jó és engedelmes Lánya legyek szüleimnek. Szentlelkednek erejével segíts kötelességeim elvégzésében és segíts abban is, hogy hálámat és szeretetemet egész életemben irántuk megmutassam. Ámen.

HALDOKLÓ MELLETT

Minden erő és hatalom egyedüli farráca, egy igaz Isten! Félve és remegve, de gyermeki alázattál közeledem Hozzád, mert erőre, biztatásra, s bátorításra van szüksége Lelkemnek. Ime, itt állok és virrasztok súlyos betegségében már-már a haláltusáját vívó szeretett testvérem betegágya mellett. Nehéz a helyzetem, mert vigasztaló, biztató szavakat kellene szólanom most, midőn az elválás órája nemsokára elkövetkezik, de érzem, hogy erőtelem gyenge vagyok és nem tudok vigasztalást szólni. Mert, míg a halál közeledését nem láttam, míg erőben, vidámságban jártuk együtt az élet útjait, a halál gondolatát elűztem, mint alkalmatlan vendéget. Most pedig ezekben a nehéz órákban érzem, j ó Istenem, hogy “csak egy lépés az élet és halál köze", s ezt a lépést lelki előkészület nélkül megtenni nehéz és gyötrelmes feladat. Ö, adj Atyám lelki erőt és készséget nekem, hogy tudjak a bátorítás, vigasztalás hangján szólni. Tudjam az Úr Jézus tanítása szerint megértetni szenvedő teavéremmel, hogy “Ha a mi földi sátorunk sárháza összeomlik, épületünk leszen Istennél örökké tartó”.
	Értesd meg, jó Atyám, velem és minden gyermekeddel, hogy ne féljünk és ne reszkessünk a halál gondolatától, hanem foglalkozzunk azzal, mert az a hívő léiekre nem elmúlást, nem megsemmisülést jelent, hanem a léleknek szabadulását, Hozzád való jutását. Ha Tehát úgy végezte volna a Te bölcs és szent akaratod, hogy a földi küzdelmeit befejezze szenvedő testvérem, ne engedd őt gyötrődni, hanem szabadítsd meg, lelkét vedd magadhoz. Érte fájó szívemre küldj enyhülést, vigasztalást Jézus tanítása szerint, hogy Te a keseredett szívűeket meghallgatod és vigasztalást adsz. Jöjjön ez a vigasztalás Tőled, édes Atyánktól. Ámen.

TEMETÉS UTÁN

Élet és halát Ura! Jóságos Isten!
Megrendült szívvel, könnyekkel telt szemekkel kutatom rendeléseidnek titkát e gyászos pillanatban. A nagy természetben mintha mi sem történt volna, minden halad a megszokott rendben. Hömpölyög a sokszínű élet az általad kiszabott úton. Csak én érzem, hogy valami megszakadt bennem. Mintha megállt volna körülöttem a világ forgása. Végtelen halotti csend vesz körül és a némaság irtóztató. Az, ki a változást, a fényt, az életet jelentette számomra, az elköltözött e világból, itt hagyott engem, szemét örökre álomra hunyta. Ó, milyen fájdalmas még gondolni is arra, hogy jön az új tavasz, virágok fakadása, szellő simogató melege és ő már nem fogja érezni azt. A fák megújulnak, de az én drága halottamat soha sem látom többé. Elfogja szívemet a fájdalom és keserűség: miért rendelted ezt így, Atyám?
Tudom, hogy e kínzó kérdések néki már nem fájnak, de én alig bírom e gyásznak keresztjét. Jöjj hát, gondviselő Isten, töröld le könnyeimet és taníts a fájdalomban is hűséges, bízó gyermekednek lenni. Értesd meg velem rendeléseid bölcsességét és az életnek, halálnak nagy, örök titkát. Fájdalmam ellenére is hadd lássam be festi létünk mulandó voltát. Hadd ismerjem fel, hogy mindannyian por vagyunk; egyetlen porszem az örökkévaló életből s Te, ki pazarul szórtad a csillag milliókat a térbe, ki ott vagy a végtelenség mögött, ott vagy a halál mögött is. Testünket örök álomra szólíthatod, de ami bennünk igazán érték; lelkünket nem hagyod elenyészni. Drága szeretteimet elveszítettem ugyan, de amit valójában szerettem benne, lelkét, azt meghagytad nékem. Add, hogy hitem fusson oda, hogy belássam; lélek a lélekkel mindenkor találkozhatik és egyesülhet, bár testűnk elenyészik és porrá lészen.
Töröld le könnyeimet, ó Atyám, és árvaságomban add megéreznem a hitnek diadalmas tanítását s azt, hogy Te a mepróbáltatások órájában is mellettem állasz. Ámen.

HALOTTAK NAPJÁN, SZERETTEINK SIRJÁNÁL

Étet és halál Ura,  mennyei Atyám!
Fájó emlékezésem könnyes bánatával kereslek itt, a temetőkert csendes világában. Érzem, tudom, hogy mindent átfogó szent lényeddel itt vagy mellettem. Tudom, hogy mennyei békességednek örök nyugalma öleli át a sírvilág némaságát. Az emlékezés virágaival, imára kulcsolt kezemben nem megzavarna főttem a halottak örök békéjét, hanem, mert lelkem találkozni vágyott drága lelkével annak kit itt temettem el, s porladó testével itt pihen e sírhantok alatt, Mennyi drága óra, hány boldog év kapcsol minket össze, az emlékezés áhítatában. Ezt felidézni, s lélekben vele újra találkozni jöttem ide. Segíts meg igyekezetemben és szenteld meg újra a hozzá kapcsoló érzéseket, gazdagítsd az emlékeket.
Gondviselésed szeretetével ölelj magadhoz Istenem, hiszen mindig Te voltál oltalmam gyászomban, menedékem árvaságomban. Te tetted elviselhetőbbé az elviselhetetlennek érzett veszteséget. Te adtál hitet a halálon túli lét bizonyosságában. Te segítettél gyászos, keserű utaimon, s ma már boldogara. vallom meg, hogy ha Te nem segítettél volna, Atyám, midőn először álltam itt, a nyitott sír szélén, hiábavaló, céltalan, reménytelen bolyongóssá, semmitmondó ürességgé vált volna életem.
Áldom a Te szent nevedet, Istenem, hogy egykor adud nékem őt, minden szeretetével, gondoskodásával és jóságával. Hálát mondok az együtt töltött napokért, évekért. A gondokért, a tervezgetésekért s a vívódásokért is, melyeket megosztottunk együtt, s így könnyebben viselhettük el. Hálát mondok mindenek felett azért, hogy a halálon túl is megőrizted nékem; lelkét a lelkemmel összekapcsoltad, hogy testének elporladása sem szakíthatta el tőlem. S ma, amikor teremtett világod virágait emlékezésem áhítatában sírhantjára helyezem, megújultan adj erőt hinni az örökélet, a viszontlátás reményében. E vigasztaló erővel, e biztató reménnyel, e felemelő hittel kérlek, fogadd el tőlem emlékezésemnek gyermeki imáját a holtak örök nyugalmáért és az élők vigasztalásáért. Ámen.

UTAZÁS ELŐTT

Tőled indul el és Hozzád érkezik minden, örökkévaló Isten, jó Atyám. mert Te vagy a kezdet és a vég. Miként a patakok és a folyók mind a tengerbe torkollnak, belőled van és benned van minden élet. Soha se mehetünk el olyan messzire, hogy Te ne lennél. mellettünk. Mégis most, amikor útra készülök, hogy hosszabb időre kiszakadjak szeretteim és édes otthonom megszokott köréből, hol engem minden Tereád emlékeztet, lelkemet elfogja az izgalom, az ismeretlen bizonytalanságának érzése kavarja fel életem meg szokott nyugalmát és belém döbben a gondolat: ha vajon szerencsés lesz-e utazásom, elérem-e célomat, megvalósíthatom-e feladataimat és épen, egészségesen érkezem-e vissz családom körébe és munkahelyemre? Te voltál eddig is az én menedékem. Most is bizalommal fordulok hozzád, Atyám. Oszlasd el Jelkém kétségeit, űzd el aggodalmaimat. Nyugtass meg a gondolattal, hogy gondviselésed tekintetét nem veszed le rólam ezután sem. Erősíts meg benned való hitemben és, önbizalmamban. Hadd legyek alkalmas vállalkozásom teljesítésére, hogy sikeresen járjam meg mostani utamat is. Nyisd meg lelkemet a figyelemre, hogy mindazokat, amelyek a következő napokban elémbe tárulnak, gazdag tapasztalatként gyűjtsem össze lelkemben, hogy később úgy. magam, mint embertársaim javára hasznosíthassam. Oltalmad szárnya alatt járhassak biztosan az ismeretlen, idegen világban is, mint Jézus járt egykor, aki tekintetét szüntelenül Rajtad tartotta, önmagáról meg nyugton mondhatta : “Én vagyok az út." Az ő nevében kérlek, légy vezérem, támaszom, menedékein és segítségem elindulásomtól érkezésemig, hogy jól végzett munkámmal dicsérjelek Téged. Ámen.

TÁVOLBÓL VALÓ HAZAÉRKEZÉSKOR

Hozzád emelem lelkemet örökkévaló Isten, jó Atyám. Te adtál nékem mindent, amivel elindultam, legyen hát a Tied minden, amivel megérkeztem. Hiszen azé a lélek. s azé a fohász, aki tudja és megérti azt. Te pedig megvizsgáltál engem és teljesen ismersz. Elmondhatom én is a zsoltár szavaival: “Járásomra és kelésemre ügyelsz, minden utamat jól tudod. Mikor még nyelvemen sincsen a szó, immár egészen érted azt, Uram. Csodálatos e tudás előttem, Magasságos, melyet földi értelem felfogni nem bír. Hová mehetnék a Te lelkei elől és a Te orcád elől hová futnék? Ha a mennybe hágok fel, ott vagy, ha az árnyak völgyében vetek ágyat, ott is jelen vagy. Ha a hajnal szárnyaira kelnék és a tenger túlsó szélére szállnék, ott is a Te kezed vezérel engem, ott is a Te hatalmad éltet."
Áldott légy, hogy velem voltál elindulásom óta, hogy imáimat meghallgattad, és az idegen nagy világban sem hagytál el, hanem szívem mélyén szent templomot emeltél itt hagyott otthonom emlékköveiből, melybe imádkozni jártam, mikor nehéz volt már az út terhe Légy áldott megpróbáltatásaimért és a könnyekért is, melyeket szenvedő szívem idegenben ejtett. Mert tudom már, - a terhük alatt nőtt és erősödött a lelkem és ezekben még inkább megvilágosodott lelkemben az otthon felém ragyogó sugara. Főképp pedig áldott légy, Atyám, a szerencsés hazaérkezés lemért. Engedd, hogy utazásomon szerzett tapasztalataimmal javára lehessek itthon szeretteimnek, kikhez most visszatértem. A boldog viszontlátás örömei változtassák örömmé bennem az út fáradalmait és vívódásaimat, hogy megerősödött lélekkel végezzem tovább megszokott munkámat. Ámen.

ARATÁSKOR

Hálát adok néked, szerető jó Atyám, hogy megáldottad mezeinket a termésnek drága áldásával, a mindennapi kenyér ígéretével, Az érett kalászokat ringató búzatáblák láttán az áhítatnak az érzése tölti el lelkemet. Boldogan zeng Téged dicsőítő himnuszt ajakam azért, hogy amit az elmúlt esztendőben jó reménységgel vetettünk, azt most learathatjuk és betakaríthatjuk. Íme, nemcsak munkánk gyümölcsével ajándékoztál meg, nemcsak alkalmas időkkel látogattál meg minket, hanem testi és lelki erővel is, s így én magam is odaállhatok azok közé, akik az aratásban fáradoznak és szorgalmatoskodnak nagy igyekezettel! Visszagondolok az elmúlt hónapok szép napjaira, a májusi langyos esőkre, a kalászokat érlelő júniusi nap hevére, amelyek a mi munkánk mellett mind-mind a te gondviselésed áldott jelei. Ezekért is áldom a Te nagy és szent nevedet.
Az új kenyérnek édes ízét már-már érzem, s ez örömmel tölti el lelkemet, boldogságot fakaszt bensőmben.
	Ó, vajha megérdemelném, én magam is atyai, gondoskodásodat, mindennapi segedelmedet! Gyermeki hittel kérlek, édes jó Atyám, bocsáss meg nekem s mindannyiunknak, hogy bár elvesszük drága ajándékaidat, a mindennapi kenyérnek áldását, mégis káromoljuk szent nevedet.
	Kérlek, ó mindeneknek Atyja, tartsd meg számunkra ezt a drága áldást, óvd meg égi és földi háborútól, de különösképpen a mi gyarló emberi indulatainktól, hogy ezzel soha be ne szennyezhessük a mindennapi kenyérnek áldását. Ámen.

TÖPRENGÉSEK KÖZÖTT

E szünet nélkül zajló élet tele van útvesztőkkel, ismeretlen erők és dolgok tömkelegével; s. ezeknek közepette, úgy érzem, eltévelyedés lehet osztályrészem. Hozzád vágyik ezért szívem, Atyám, édes Istenem. Munkám megsokasodott és terhes: Tőled várok, kérek, könyörgök kitartó és szilárd lelkületet. Cselekedeteimet sokszor elhamarkodva végzem, s ó hányszor károsan embertársaimra nézve: taníts meg engem a jóság erejének megszerzésére, majd megőrzésére. Alacsony indulatok kerítenek hatalmukba nemegyszer: Fordítsd tekintetemet az igaz ember, Jézus felé, és segíts meg, hogy Hozzá hasonlatos tudjak lenni. Túlságosan nagyok a vágyaim és a reményeim, túlságosan színesén alakulónak szeretném látni életemet: buzdíts önmegtagadásra, mértéktartásra. Elbizakodom és önhittségemben megfeledkezem Rólad: fordítsd gondolataimat, érzéseimet és akaratomat magad felé.
Emberi gyarlóságom- és gyöngeségem tudatát ébreszd fel bennem, s vezérelj a bűnbánat és a bocsánatkérés útjára, s éreztesd meg ennek nyomán a Te megbocsátó szeretetedet és soha el nem fogyó, ki nem apadó irgalmadat. Emberi hivatásom betöltéséhez, mindennapi dolgaim elvégzéséhez, mely nehéz és terhes, de amelyet becsülettel el akarok végezni, adj erőt és bízó hitet. Állíts engem, erős kezeiddel, a Te céljaid szolgálatába, hogy ezáltal is szent Fiadnak, az Úr Jézus Krisztusnak a nyomdokaiban járhassak, aki az igazi emberi életet példázná itt e földön. Ámen.

IMÁDSÁG A GYÜLEKEZETÉRT

Te vagy a minden népeken könyörülő Isten. Tégedet azért örök, mindenható Úr Isten, hiszünk és vallunk közös Istenünknek és Atyánknak lenni, nemcsak azért, hagy testi ajándékoknak javaival érdemünkön felül ajándékoztál meg. De hogy a Te szent Fiad, a Jézus Krisztus által lelki ajándékokkal is megajándékoztál és nagy könyörületességedből még mennyei jókban is részesekké tettél.
Kérünk azért Tégedet, megáldásnak és megszentelésnek Istene, áldd meg és szenteld meg a mi szívünket és lelkünket, tartsd örökösen rajtunk a Te felséges voltodnak ismeretét. Igazgassad elménket a Te akaratodnak követésében, bátorítsd gyülekezetünket és oktassad minden igazságodnak gyűlölői ellen, hogy a Te szent szeretetedben levők között mi is felmagasztaltassunk és a megboldogítottak között mi is megboldogíttassunk.
Hallgass meg minket Úr Isten és engedd meg kérésünket a Te nevednek dicséretéért. Ámen.

(Válaszúti György, pécsi prédikátor a XVI. század nyolcvanas éveiben.)

HÁLA UNITÁRIUS HITÜNKÉRT

Gondviselő Isten, jó Atyám!
Hálával emlékezem kifogyhatatlan szeretetedre, mellyel osztogatod áldásaidat a föld legszélső határáig. Terített asztalodról táplálkozik az utolsó fűszál és a legkisebb bogár is. A mi mindennapi kenyerünk is a Te áldásod gyümölcse. Lényedből táplálkoznak az eszmék, az igazságok, a gondolatok és minden, ami alkalmas arra, hogy lelkünket művelje, nemesítse. Hálát adok neked a gondolatokért, melyek az idők folyamán a fejlődés ügyét szolgálták és hozzájárultak, hogy az élet kérdéseiben tisztán lássanak a nemzedékek. Mindenek felett áldalak unitárius hitemért. Ezért a drága lelki ajándékért, mely életemet lényedhez fűzi. Értelmem látja, hogy törvények szövik át és fogják egybe a világot s tudom, csak így lehet rend és biztonság a mindenségben. Hitem azt mondja, hogy eme törvények lelked erejének megnyilatkozásai, s a világ élete gondviselésed oltalma alatt áll.
Az emberiség egyetlen nagy család, melynek atyja Te vagy Atyám és mi e család tagjai, mind  testvérek vagyunk. Szellemi képességeink lelked vonásai bennünk. Ezekben vagyunk hasonlók Tehozzád. Azért igyekszem én is napról napra tökéletesebbé lenni, hogy szellemlényed, láthatatlan arcod vonásai mind tisztábban ragyogjanak ki egyre fejlődő emberségemen. Áldalak azoknak életéért, akik előttem jártak a századok küzdelmeiben, hordozták lelkükben a mi unitárius hitcinket, mely Jézus példájának követésére, országod építésére serkent, s kérlek, Atyám, adj erőt a munkára, időt és lelki hangulatot az imádkozásra, és segéld életemet a jézusi emberség megvalósítására, hogy ezekben és ezek általáldhassalak szüntelen. Ámen.

EMLÉKEZÉS HITÜNK VÉRTANÚIRA

Megpróbáló életünk ezernyi gondja, kísértése között Hozzád emeljük fel szabadulást kereső lelkünket, Istenünk, gondviselő Atyánk! Nehéz az élet útja, melyen járunk, súlyos a teher, melyet napról napra hordozunk, s mégsem panaszkodunk, mert Tudjuk, érezzük, hogy erőnkön felül meg nem próbáltatunk. Az élet hőseire gondolunk, kik unitárius hitünknek négyszáz éves küzdelmei során a lelkiismereti szabadságért, egy szebb emberibb életért és a jézusi evangélium igazságának győzelméért még életüket is feláldozták. A genfi máglya tüzének gyötrelmes kínjai között is Hozzád imádkozik Szervét Mihály és mártír püspökünk, Dávid Ferenc, börtönének sziklafalára írja utolsó üzenetéi: Az igazságot diadal-útjában semmiféle erő fel nem tartóztatja.
Most, amikor oly sokszor meggyötörnek a holnap gondjai, engedd, hogy megértsük a körülöttünk zajló események igazi jelentését Segíts, hogy hős lelkű mártírjaink példájából erőt, bátorságot merítsünk, s minden erőnkkel, szilárd akarattal a Te országod megépítését munkáljuk. Feltör lelkünkben az élet akarása, s imára kulcsolt kézzel kérünk: áldd meg a mi jó szándékunkat. Töltsd be szívünket bátorsággal, hogy a feladatot, melyre minket hívtál el, mi is, ha küzdelmek és áldozatok árán is, de elvégezhessük. Adj nekünk erős lelket, hogy ne fáradjunk el kötelességeink teljesítésében és ne riadjunk vissza a nehézségek előli. A Te szentlelkednek ereje erősítsen, igazságod fénye világosítsa meg előttünk az utat, melyen járnunk kell és szereteted isteni békéje töltse el és kapcsolja össze embergyermekeidnek szívét. Ámen.

A BÉKÉÉRT
Minden áldásnak Istene, jó Atyánk!
Zengő dicsérettel, forró tisztelettel magasztalunk Tégedet, életünk elvett javaiért. A hitért, a bölcsességért  a reménységért, melyek mind lelkünk élő virágai. Magasztalunk a békességért is, mely az apostol tanítása szerint szintén a léleknek gyümölcse.
Hálatelt szívvel vesszük ajkainkra nevedet a mai napon is, mert látjuk, hogy népeink, nemzeteink vezetői mennyit fáradoznak a béke megmaradásáért, a háborúk örök időkre való kiküszöböléséért. Mennyi áldozatot hoznak, mennyi időt és munkát fordítanak arra, hogy lefogják azoknak a kezét, kik gonosz indulatoktól vezérelve még mindig háborúságra törekszenek. A történelem tanúsága szerint és tapasztalatból is tudjuk, hogy a háború csak ártatlanul kiontott vért, bajt és nyomorúságot hozott az emberiségre. A gyilkos golyók sokszor a Te dicsőségedre épült templomokat is lerombolták, a népek millióit hajléktalanná tették. A legpompásabb győzelmi indulók hangjainál is mélyebben szánt lelkünkbe a zokogó árvák és könnyező özvegyek fájdalmas sóhaja.
Bocsáss meg, Uram, ha az én lelkemben is diadalmaskodnak a gonosz indulatok, s a békétlenség mérgezett nyílat fölsebzik a szeretet és irgalmasság érzéseit.
Adj erőt, hogy leküzdhessem magamban mindazt, ami a magam és embertársaim békéjét megzavarná. Engedd, hogy a Te békességed uralkodjék az én szívemben. Tégy boldoggá a békességre való igyekezetben. Tedd valósággá a zsoltáríró szavait: Az igazság és békesség egymást csókolgatják. Ebből a szent csókból részesítsd azokat is, akik ma még öntó érdekektől vezérelve fegyvert kovácsolnak embertársaink ellen.
Segítsd igyekezetünket: “Megtartani a léleknek kegyességét, a békességnek kötele által." Ámen.

A HAZÁÉRT

Isten! Étetnek Ura! Jó Atyánk!
Hazánkért imádkozunk tehozzád mert, ünnepi érzéseink áhítatában. Hányt vetett sorsú népünket a Te lelked vezérelte erre a földre, hogy itt végleges otthonát és békességét megtalálja. Itt, ahol a Dunának és Tiszának habjai az élet vizeként áradnak, ahol népünk hű gyermekeinek munkája nyomán, áldásodnak gondviselésével aranykalászokat lenget a szél az alföldi rónán, ahol az erdők koronázta bércek mélyéből drágakincseket hoz felszínre hű munkások erőfeszítése, itt ahol napsütötté hegyoldalak termik az örömök gyöngyöző borát és ahol a Balaton vizének hullám fodrai szabad népünk gyermekeinek boldog kacagását röpítik, - itt jelölted ki számunkra azt a darabját a földnek, ahol élnünk s halnunk kell! Milyen boldogok vagyunk, s hogy megremeg szívünk, ha felöleli tekintetünk a látóhatárt és ajkunkra tódul ez a szent szó: Hazám! Ebben a szóban, mint egy imádságban, benne van minden vétkünknek, bánatunknak, véres elbukásainknak és tragikus küzdelmeinknek egész keserve. De benne van minden örömünknek, eredményeinknek, diadalainknak, a kemény harcokban kivívott igazságnak, egy felszabadult nép egész alkotó lázának és jövőt építeni tudó erőfeszítéseinek egész mámora és boldogsága is! Áldd meg hát j ó Atyánk, mindenható Istenünk, drága hazánkat! Áldd meg egész dolgozó népét! Oltalmazd meg hazánkat és annak munkálkodó fiait minden veszedelemtől! “Nyújts feléje védő kart, ha küzd ellenséggel!" És áldd meg hazánk minden hű gyermekét a béke szeretetével és béketeremtő akarással! Hadd legyünk erős támasza a népek családjának, hű Tagjai annak a világnak, amelyik nem ismer gyűlölséget más népekkel, más fajokkal, más hiten levőkkel szemben! Hadd tudjuk úgy szeretni hazánkat, hogy szemünk legyen más népek hazája értékeinek meglátására is, érezvén, hogy szűkebb hazánkkal és annak népével beletartozunk a békeszerető népek nagy családjába és abba a nagy hazába, amely széles e világ! Áldj meg minket olyan tiszta emberséges szívvel, hogy valahányszor ajkunkra vesszük hazánk szent nevét, vagy himnusz ajakkal kérünk, hogy “Isten, áldd meg a magyart!" - ebben mindig benne csengjen hitünk és lelkünk igaz óhajtása, hogy “Jöjjön el a Te országod" - legyen egy, szabad és békés az egész világ, mert egy az Isten, mindnyájunknak Atyja! És egy Atyának gyermekeiként áldjuk a munkának nekünk jelölt mezejét, áldjuk szent hazánkat. Ámen.

HÁLA A MUNKÁÉRT

Megremeg a lelkem, ha arra gondolok, hogy az örökkévalóságból nem volt még egyetlen pillanat, melyben gondviselésed megpihent volna, Atyám; a Te szakadatlan munkád ez a roppant fejlődés, melyben folyton megújul a világ. Törvényeiddel mennyit formáltad az élettelen világot, míg az első parányi élet megjelent a mindenségben. És azóta fogy benépesítetted a kozmikus világot, s az értelem lelkével munkatársadként magadhoz emelted az embert. Csodálatos képességekkel áldottad meg őt. Minden adományod között legdrágább nekünk az erő és az egészség, mert ezek nélkül nem tudnók végezni munkánkat, nem teljesíthetnők hivatásunkat. Az alkotás érzése hatja át az én szívemet is, amikor napi feladataimat híven és becsületesen végezhetem el. Ilyenkor a Te lelkednek teremtő erői élnek és munkálkodnak bennem is. Már meg sem érthetem, hogy voltak korszakok, népek, emberöltök, melyek a munkát átoknak, a Te büntetésednek érezték magukon és rabszolgákkal. dolgoztattak, míg maguk tétlenségben, henyéléssel vesztegették drága idejüket, s pazarolták el életüket. A hűséggel és szeretettel végzett munka öröme üli diadalát lelkemben, mikor tátom, hogy mily nagyszerű gépei, finom műszerei, csodatevő gyógyszerei, gyönyörű műalkotásai vannak a mai embernek. Tudom, hogy mindezeket teremtő készségével, testi-lelki erejének igénybevételével, munkával érte el. Világvárosok palotasorai, felhőkarcolók rengetegei, égbenyúló tornyok erdői. gyártelepek és üzemek százezrei, az építő munka templomai népesítik be a földet. Ó, mily káprázatosan szép és fenségesen gyönyörű ez a világ! Áldalak érte és a munkáért, mellyel megteremtette az ember. Egyetlen zengő kórus ez az egész dicsőséges élet, mely zengi-zúgja a munka nagyszerű dalát. Dicsőség neked ó Erő és örökkévaló élet, ki szüntelen munkálkodol e világban, s a teremtő munka ajándékával áldottad meg az embert is. A munkával építő ember imája verejtékcseppekből áll. Atyám szenteld meg azokat, s tedd áldottá az életet, mely dicsér Téged. Ámen.

MINDEN EMBERÉRT

Örök jóságú, gondviselő Isten!
Hálatelt szívvel borulok le előtted azért a végtelen szeretetért, amellyel minden pillanatban elhalmozol. Köszönöm, hogy a legvészesebb percekben sem hagysz el. Köszönöm az életnek örömeit, szépségét és pompáját. Köszönöm, hogy emberi közösségbe helyezted az életemet, hogy dobogó, érző szívű társakat állítottál mellém, kik megosztják velem bánatomat és együtt örvendeznek velem, ha a mosolynak rózsái nyílnak szememben és keblemben.
Bocsásd meg, Atyám, ha mégis néha elcsügged az én lelkem, ha úgy érzem, hogy egyedül vagyok, hogy mindenki elhagy és elfordul tőlem. Hadd lássam be, hogy mindenki a maga külön terhét hordozza és talán az ők keresztjeik sokkal súlyosabbak mint az enyém. Ne engedd panaszra nyílni ajkamat környezetem ellen, hanem mutasd meg ilyenkor, hagy nekem kell simogató gyengéd érzésekkel feléjük fordulnom, hisz legszentebb feladatuk egymás terhét hordozni, s e kötelességből nekem is ki kell vetnem a. részemet.
Add; Atyám, hogy mindenkor azon fáradozzam, hogy a vérző szíveket bekötözzem, a pergő könnyeket letöröljem. Tégy képessé, hogy embertársaimnak sokszor elvakult szemét és lelkét megnyitva, megmutassam mindenkinek a Te szép világadat, melyet nekünk embereknek teremtettél. Hadd tudjam megmutatni a csüggedteknek, a megszomorodottaknak, hogy nincs az a sötét éj, mely ne ígérne pittymalló hajnalt, s nincs az a mély szakadék vagy örvény, melyből Te  ne mutatnál kiutat. Engedd, hogy egész életem oldódjék fel a közösségi életben és érdekében, hogy soha ne tekintsem a magam hasznát és érdekét úgy, hogy azzal másoknak kárt vagy szenvedést okozzak.
Add, hogy életcélom lehessen a boldogság és megelégedés fényét sugározni mások felé, s ezáltal vigyem én is, bár egy lépéssel közelebb e világot a tökéletes földi léthez, a Te országodhoz, a mi országunkhoz. Ámen.

ŐSSZEL

Mindeneket Tudó szent és igaz Isten! Ki belátsz a szívek titkaiba és ismered legrejtettebb gondolatainkat is, töredelmes lélekkel teszek vallomást bűneimről. Te annyi áldást halmoztál reám születésünktől mostanig, szemeim isteni szeretetednek annyiféle bizonyságát látták, hogy ha egész életem hálanyilvánítás, minden szavam köszönet és Tégedet dicsőítő ének lenne is, még akkor sem tudnám méltóan megköszönni jótéteményeidet. Hiszen Te nemcsak teremtettél, hanem felruháztál a gondolkodó és ítélő értelem világosságával, hogy annak fényénél lássam a célt, melyre elhívtál és válogassam meg a célhoz vezető eszközöket bölcsen, különböztessem meg a szépet a rúttól, az igazat a hamistól és a rosszat a jótól. Gazdag lelki világgal áldottál meg, amelynek hite, reménye; vágyai és sejtelmei boldogító kilátásokat nyitnak meg előttem. Részesévé tettél a Jézus által hirdeteti lelki javaknak, midén az evangélium igazságaival és az örökéletnek beszédével időről időre megelégíted szomjas lelkemet.
Mit adhatnék neked ennyi jóságodért, Atyám? Tudom, Te elsősorban tiszta és alázatos szívet, igazságot és békességet szomjazó lelket, szeretetből és nemes elszántságból származó jócselekedeteket vársz tőlem, hogy ezek által is megszemeltessék a Te neved. E helyett, ó Uram, naponta, megfeledkezem rólad. Gyarlóságaim miatt sokszor még e szép világ áldásai is a keserűség forrásaivá lesznek kezemben. Kérlek azért, Atyám, Te igaz Isten, teremts belém tiszta szívet és az erős lelket újítsd meg bennem. Őrizz meg az értelem gőgjétől, amely hitetlenségre csábít, s Taníts alázatosságra, amely Hozzád vezet. Legyek békében önmagammal, embertársaimmal és Veled, jó Atyám, mert a békességre igyekezők mondatnak a Te fiaidnak. Engedd, hogy lelkiismeretem nyugalmában találjam meg életem legfőbb örömét és igaz boldogságát. Ha életem külső keretei az ismeretlenség homályában vesznek is el, de töltsem meg azt gazdag tartalommal; jó cselekedetekkel. hogy így általam is szépüljön e világ, s terjedjen a béke, épüljön a Te országod. Én pedig ezek által tegyem méltóvá magamat Jézushoz, kinek nevében kérlek, hallgass meg. Ámen.

TÉLEN

Szentségiek és tisztaságiak Istene, Atyám! Immár elcsendesült a nagy természet ölén
az életnek ritmusa. A játszi vígság is tovatűnt, ahogy lehullatta lombját a zöld természet. Érett gyümölcsét életünk javára megadta már a kert és a mező. A nap sugarai már csak mint emlékeztető fények villannak megszürkült fényükkel. Téli álomban pihenni tért a föld, s rügyet fakasztó, termést hozó mozdulása az életnek csöndesen szunnyad.
Atyám, tudom és érzem, hogy a lombfavesztett, alvó világ felett is Te őrködsz szüntelen, s őrködsz gyermeked, az ember élete felett is, kinek munkája nem szűnik meg a természet szunnyadó világában sem, mert munkánk örökké tart itt a földön, mint ahogy örökkévaló a Te gondviselésed is. A természet rügyfakasztó szépségében, a nyár érlelő hevében összekapcsolt szent lényeddel a pezsdülő életnek ritmusa. Engedd, hogy most az elcsendesült természet békességes magányában is találkozhassam Veled. Adj erőt hát lelki szemeimmel befelé, a lélek mélységei felé tekintenem. Tedd a téli esték csöndes óráit a lelki számvetés áldott alkalmaivá. Adj tiszta látást; felmérni, hogy mit végeztem jól és miben találtattam gyöngének ,erőtlennek. Biztass, Atyám, hogy törekedjem befelé teleinteni. A nagy természet csöndes téli békéje lelkemben is teremtsen boldog nyugalmat, hogy meglássam a szépet és a j ót a téli világban is. Hiába ne múljék el egyetlen perce, órája életemnek, hanem szolgálja mind, egy újrakezdéshez való felkészülésben, a tiszta és igaz élet kiteljesedését. Legyen csöndes, békességes alkalom minden napom a Te országod szolgálatára és életem tiszta érzésekben való gyarapítására. Tedd széppé és vigasztalóvá zordságában is azt, ami csöndes magányra, áhítatos megállásra és befelé tekintésre késztet. Áldd meg a szelek szántotta, hó borította szunnyadó természetet. Az ember életét pedig töltsd el a béke, a nyugalom, a testvéri szeretet kiteljesedésének vigasztaló érzésével. Ölelj magadhoz, vigyázz reám, őrködj felettem, jó Atyám,  ha fázó, ha didergő emberkémit járnám életem utait. Ámen.

TAVASSZAL

Mindent életnek teremtő Istene, édes Atyánk a Jézus által!
A Te áldó kezednek munkáját csodálom a körülöttem megújuló, életet lehelő világban. Virágba borulnak az erdők, mezők, s felcsendül a madarak kórusa. Érzem, hogy nem maradhatok néma én sem ebben a zengő, újjongó kikeletben. Szívemnek hálaadó, forró érzései beleolvadnak a természet összhangzó énekébe: Dicsőség Neked mindeneknek Atyja! Áldott légy az új tavaszért, melyben a Te nagyságodat és bölcsességedet csodálhatom.
Áldott légy! Lelkemben is új remények borulnak virágba. Áldalak égi Atyám, hogy az emberi vakság és tudatlanság zord tele sem pusztíthatta el az élet győzhetetlen erejébe vetett hitemet. Engedd, hogy tanuljak az ébredő természet megújulásából, s a Te szent akaratodban megnyugodva türelemmel és zúgolódás nélkül várjam az életnek legyőzhetetlen diadalmas Tavaszát.
	Végül bízó hittel kérlek, Atyám: engedd meg, hogy egészséges testben, egészséges lélekkel végezzem mindennapi munkámat, hogy szavammal, cselekedeteimmel mindenkor Téged szolgáljalak. Ámen.

NYÁRON

Kezedben vannak mindenek, ó örök Felség, jó Atyánk. Te parancsolsz az enyészetnek és a virágzásnak; s kormányozod változhatatlan törvényeiddel az idők változását, s fölékesíted a föld ábrázatját. Bármerre nézünk, mindenütt a te áldásaiddal, s kifogyhatatlan jó voltod jeleivel találkozunk. A természet gyönyörű világa zengő költemény most, mely rólad beszél. Nagyságodról csacsog a csörgedező patak, szeretetedre emlékeztet a nyár heve  a vándorfelhők az égen és a felettünk elzúgó vihar mind-mind rólad beszél. Boldog az ember, ki ezeket látva, benned bízik és jóságod érzetében alázattal, szerénységgel hajlik meg előtted, mint a rengő búzafej. Uram! Meghajlok én is előtted és imádlak Téged, mert nemcsak a tavasz virágait, hanem a nyár gazdagságait is megmutattad nekünk. Eloszlattad lelkünkről a szomorúságot és a bizonytalanság érzetét: adtál erőt, vigasztalást és reménységet a természet ölén megmutatkozó áldásaidban.
Ó, bizony kicsoda hasonló az ég és a föld Urához, aki ha kibocsátja lelkét, mindenek megújulnak, s ha végigmegy a földnek határain, gazdagságot hagy nyomdokain. Áldunk, magasztalunk, jó Atyánk, minden jónak örök forrása, ki nem hagytad, hogy munkánk hiábavaló legyen, s nem engedd, hogy megízleljük a csalódás keserű kenyerét. Tégy méltókká bennünket áldásaidra. Bocsásd meg bűneinket. Amint a természet világában megtermékenyíted vetéseinket, adj tiszta eszméket, építő gondolatokat, s termékenyítsd meg azokat is lelkünk világában. Engedd, hogy a nyár gazdagsága tanítson minket irántad való hálára. Segélj továbbra is igaz munkálkodósunkban, tartsd távol Tőlünk a csapásokat, s ne csak testiekben, hanem gazdagíts minket a lelkiekben is mindőrökké. Ámen.

A CSALÁD IMÁJA

Ime, Atyánk, nagy a mi örömünk, mert együtt van a család! Együtt vagyunk mind, akiket vér és szeretet leginkább egybeköt az emberiség sok-sok milliója közül. Dicsérgetjük a törekvőt, az igyekvőt. Több munkára, több emberiességre, több szorgalomra biztatjuk és serkentjük a gyöngét, a bátortalant.
A szeretet, mely szemünkből sugárzik, lelkünkben ég, valami boldog melegséggel tölti meg hajlékunkat, mely másnak talán kopott, talán kietlen, a mi szemünkben boldog fészek; a mi otthonunk. Ez a meleg, melyet a szeretet áraszt, fölszárítja az egyenetlenség, az egymás meg nem értéséből fakadó könnyeket, s boldog mosollyal borítja be még a gondoktól barázdált arcokat is.
Áldunk, Atyánk, ezért a ritka boldog percért, mikor mindannyian együtt vagyunk. Áldunk akkor is, ha egyikünk-másikunk hiányzik is meghitt közösségünkből, mert a szeretet szárnyain őt is ide tudjuk varázsolni közénk. Az egymás szeretetéből és megbecsüléséből fakadó boldogságot tedd általánossá, s juttasd el minden emberi hajlékba, minden családba. Minket pedig tarts meg a Te szeretetedben, hogy megigazulván a hit által, békességünk legyen Nálad is. Ámen.

KERESZTELÉSKOR

Életnek és szeretetnek örök f orcása, áldott Isten!
Velünk vagy mindig, de közelségedet akkor éreztük igazán, mikor gyermekünk született. Jött minden élőknek útján. Nincs semmi titok az érkezésében. Mégis törékeny élete megihleti lelkünket és felfokozza felelősségünket. Nekünk adtad őt, s ugyanakkor reánk bíztad, hogy vigyázzunk egészségére, testi-lelki épségnéne, fejlődésére. Boldogok vagyunk e megbízatásban. Tudjuk, ez a legszentebb emberi feladat. Mert a gyermekek lelkében benne van egy új világ minden szépségének és boldogságának lehelősége. Eljövendő évtizedek sok-sok nehéz kérdése aszerint oldódik meg, hogy az ilyen kicsinyek fejlődését milyen lelki és szellemi erők irányítják, segítik elő, vagy akadályozzák meg. Atyánk! Mi igaz embert akarunk nevelni gyermekünkből. Ezért jegyeztük el őt a keresztségben Jézus példájának követésére. Azt akarjuk, hogy szelíd legyen és alázatos , szeresse a szépet, keresse az igazat, szolgálja a jót, legyem békességes szándékú és szüntelenül gyakorolja magát a jézusi emberség erényeiben. Ámbár a keresztségben nem biztosíthatunk számára semmi rendkívülit, mégis boldogok vagyunk, hogy ezáltal is megvallhattuk és hitet tehettünk arról, hogy érezzük a gyermekkel szembeni felelősségünket, hogy tudatában vagyunk feladatunk nagyságának és bizonyságot tettünk Benned való hitünkről, irántad való szeretetünkről is. Buzgó imádsággal kérünk téged, Atyánk, aki adtad nekünk, segélj, hogy megtarthassuk őt. Evégből vedd fel szereteted karjaiba, s áldásodat ne vond meg tőle soha, miként mi is áldunk Téged érette szüntelenül. Ámen.

TANULÓK IMÁJA

Minden jó adomány kútfeje! Bölcsesség Istene!
Azt ígérted, hogy ha valaki szűkölködik bölcsesség nélkül, kérjen Tőled és Te adsz mindenkinek szemrehányás nélkül. Tudatlanságban születtem, tudományra, bölcsességre vágyom, ami onnan felülről, Tőled származik. Hozzád fordulok azért, szent Atyám!" Adj józan okosságot, hogy azáltal a jót a gonosztól megkülönböztethessem, s ne legyen ifjúságom hamis tudományok áldozata. Oltsd szívembe és növeld naponként az igaz tudomány után való vágyódást és szeretetet. Adj hajlandóságot és kedvet a tanulásra, értelmet. az ismeretek befogadására és megtartására. Tarts vissza a henyéléstől és káros időtöltéstől, hogy drága időmet  ne vesztegessem hiábavaló, veszélyes és békétlenséget szerző ismeretek megszerzésére, amit bánnom és szégyenlenem kellene később. Segélj, hogy növekedjem testben, lélekben és értelemben, Isten és emberek előtt való kedvességben. Engedd, hogy lehessek örömére szüleimnek és szolgálatára embertársaimnak. Tégy fogékonnyá a jó példák iránt. Indíts háládatosságra tanítóim iránt. Nekik pedig adj bölcsességet, hogy jókedvvel és szeretettel foglalkozzanak velem. Az én előrehaladásom legyen az ő lelki jutalmuk. Szüleimnek adj jó egészséget és adj sikert a munkájukhoz, hogy rólam gondoskodhassanak és engem támogathassanak. Buzdíts, hogy minden tudományom és bölcsességem arra szolgáljon, hogy megismerjem és szeressem a Te parancsolataidat, a helyes élet törvényeit, s azok gyakorlásával lehessek boldog a jelen és jövő életben egyaránt. Ámen.

VŐLEGÉNY ÉS MENYASSZONY IMÁJA 

Örökkévaló szépség, tengerré áradt szeretet, boldog Isten, Atyánk!
Szívem oltárrá nemesedik, szent láng rajta a szeretetben és boldogságban égő lelkem. Hozzád sietek, elődbe megyek, hogy hálát adjak neked mindazért, ami eltölt most engem. Áldalak az életét. Ó, milyen boldogító tudni és tudatosan érezni azt, hogy vagyok. Milyen édesen sajog egész emberségemben az élet örökérzése. Hála, ó ezerszer hála Néked érte Atyám. Áldlak a szeretetért, mely, úgy érzem, örökre, elszakíthatatlanul fűzi az életemet az én jegyesemhez, kiben támaszt adtál életemnek, hogy megosszam vele boldogságomat, örömeimet, gondjaimat, s neki, egyedül csak neki adjam egész önmagamat. Most úgy érzem őt magam mellett, úgy látom őt magam előtt, mint egy megnyílt kaput, melyen, vagy kinek az életén keresztül ragyog reám a szeretet, árad felém a boldogság, s a Te láthatatlan arcodat is mintha rajta keresetül tisztábban látnám. Ó, légy áldott érte, Atyám! Köszönöm Neked, hogy egykor megszületett és. hogy nekem született. Milyen egyedül lennék most, ha ő nem az enyém lenne! Milyen gyönyörűséges a gondolat; hogy ő mindig mellettem lesz. Együtt dolgozom vele. Otthont teremtünk magunknak, s a mi kis családi fészkünk a szeretet és a boldogság felszentelt temploma lesz. Félve gondolok arra, hogy meg ne zavarja soha senki
és semmi a mi boldogságunkat. Kérlek, ó  Atyám, segélj és áldj meg minket; ne hagyd,
hogy a boldogtalanság lelke közénk férkőzzék. Maradjon meg bennünk az egymás iránti türelmes, megbocsátó szeretet, s ragyogja be életünket szépséggel és megelégedéssel. Áldj meg minket ebben a mi nagy közös vállalkozásunkban, hogy igaz emberséggel élhessünk boldog családi életet. Dicsőítsd meg magadat a mi életünk szépségeiben, miként mi is dicsőítünk Téged örömünkben és boldogságunkban. Ámen.

HÁZASSÁGI  ÉVFORDULÓRA

Szíveket megáldó édes jó Atyánk!
Ma önként jő a vágy, hogy kezünket imára kulcsoljuk, s szívünkben áradó érzéseink örömében imádjunk Téged. És mégis milyen nehéz szaváéba foglalni és elédbe tárni érzéseinket. Azért, ha csak egy feltörő sóhaj, ha csak egy lepergő könnycsepp, ha csak egy szótalan boldog mosoly csordul is ki szívünk örömmel és boldogsággal telt arany kelyhéből, fogadd és vedd kedvesen azt is, Atyánk. Hiszen mindaz, ami a szívünkben és lelkünkben él ezen a napon, a mi gyermeki életünk hálaáldozata gondviselésedért és azért a szeretetért, amely egybekapcsolja életünket. Emlékeinkben felelevenednek most azok a boldog órák, amikor az élet ritmusában először dobbant össze a szívünk. Amikor kéz a kézben, a szeretet szülte nagy elhatározásunk fogadalmával együtt indultunk el az életre. Milyen diadalmas hit és mennyi boldog reménység töltött el akkor bennünket ? Segítségedet és áldásodat kértük akkor. Vártuk, hogy megbátoríts, megbíztass és velünk légy életutunkon. És ma örömmel és boldogan valljuk meg, hogy meghallgattad könyörgésünket, imádságunkat elfogadtad. Áldott legyen érte szent neved, Atyánk. Nagy boldogságunkban magadhoz öleltél, s a továbbiakban is vigyáztál reánk. Soha sem volt úgy, hogy ne lettél volna mellettünk. Volt úgy is, hogy az élet vihara megtépte, zilálta boldogságunkat, kipróbálta szerelmünket, szeretetünket. Te olyankor voltál legközelebb hozzánk. Mikor szívünkben a szeretet, mint valami viharverte madár, már-már esem a porban vergődött, Te felénk hajoltál, megnyugtattál, eloszlattad kétségeinket, s megedződve, megerősödve vezettél ki a nehéz próbákból. Köszönjük, Atyánk! Miként megáldottál volt az elinduláskor, kérünk, áldj meg most is, amikor a boldogság mérlegén felmérjük eddigi életünket és megnyugvással állapítjuk meg, hogy gazdag volt a Te szereteted mirajtunk. Vezess tovább is a családi béke és a megelégedés boldog ösvényén, szeretteinkkel együtt, a Te nevedért. Ámen.

KÍSÉRTÉSEK KÖZÖTT

Mindenek teremtője és gondviselője, édes jó Atyám!
Az embert képedre teremtetted, dicsőséggel, tisztességgel felmagasztaltad és e földön mindeneket a hatalma alá engedtél. Mivel azonban az ember testben él és így testiekre is kell gondolnia, mindennapi eledelért, megélhetésért kell fáradnia: sok kísértésnek és megpróbáltatásnak van kitéve. Mert a test természeténél fogva is gyakran a lélek ellen tör, s ilyenkor aztán, ha a lélek nem elég erős, elhajolván Tőled, inkább ragaszkodik a földiekhez, mint a szellemiekhez. A szem kívánsága, a test gyönyöre, a világi kevélység és a hiúság gyakran akadályozzák meg lelkünket az idvesség útjának keresésében. Áldalak, Atyám, hogy részt adtál nekem is a világi javakból, de ugyanakkor biztattál az örökélt javaival is. Jól tudom, hogy testi táplálkozásomra, világi javákra van szükségem; de adj erőt lelked által, hogy a világi javak kedvességéért sohase cseréljem el mennyei, lelki örökségemet. Adj erőt, hogy napról napra igyekezzem oly kincset gyűjteni, melyet a lopó el nem lophat, s a rozsda meg nem emészthet soha. Varrd el lelkemet a világa képmutatástól, gyönyöröktől és segélj, hogy szüntelenül keressem a Te országodat és annak igazságát. Ha a gazdagság csábit, juttasd eszembe: mit használ valakinek, ha mind e világot megnyerte is, de lelkét elvetette? Juttasd eszembe, hogy a földi gazdagságra való vágy, ha hatalmába keríti az embert, kísértésekbe, veszedelmekbe vezet. Uram, sem gazdagsággal, sem szegénységgel ne próbálj erőmön felül, hanem táplálj engem hozzám illő eledellel. Ha e világ körülvenni készülne engem dicsőséggel és felmagasztalással, juttasd eszembe, hogy elmúlik e világ és ennek ábrázatja. Fegyverezd fel lelkemet a hit pajzsával, övezz fel az igazság mellvasával, add nekem a békesség saruit, s úgy vezess az idvesség útján. Oltalmad szárnyai alá ajánlom testemet, lelkemet, szenteld meg érzelmeimet, s ne vígy a kísértésbe, és. szabadíts meg a gonosztól. Ámen.

AZ IGAZ BESZÉDÉRT

A lelki élet szépsége és tisztasága után vágyakozom, édes jó Atyám. Jól tudom, hogy szavaimmal, beszédemnek erejével és tartalmával jó irányba is, rossz irányba is terelhetem a magam és mások életének útját. Segíts meg, hogy drága ajándékodat: a beszédnek; a nyelvnek képességét meggondolva használjam életem minden körülményei között. Segíts meg, hogy csak arról beszéljek, aminek értelme és jelentősége van, ami felemelő és magasztos, amiből dicséret és dicsőség fakad nagy nevednek, nekem pedig a tiszta lelkiismeretnek a nyugodalma, embertársaimnak pedig öröm és épülés. Segíts meg, hagy sose nyissam szólásra ajkamat csak azért, hogy mondjak valamit, hogy csak hallassam szavamat, hanem inkább azért, hogy igazat szóljak, hogy valami szépet mondjak, hogy a jóra buzdítsam magamat és embertársaimat. Segíts meg, hogy meleg szóval, igaz beszéddel összekapcsoljam magamat embertársaimmal. És segíts meg engem, hogy mindig legyen jószáradék bennem arra, hogy felelni tudjak embertársaimnak, ha kérdeznek; hogy meg tudjam hallgatni embertársaimat türelemmel; hogy minden beszédei, amely lelkemet megérinti, meg tudjak fontolni, lényegét meg tudjam keresni, s fel tudjam használni a magam és embertársaim életének istápolására.
“Az én beszédem lélek és élet", ó, engedd hallanom - buzdításul - élelemnek minden idejében szent Fiadnak eme szavait és segíts még, hogy el tudjak jutni egykoron az igaz beszéd drága gyümölcsének teljes megízleléséig. Ámen.

A JÓ CSELEKEDETEKÉRT

Édes jó Atyám!
Munkára teremtettél engem, s életemnek mind e mai napjáig igyekeztem is teljesíteni kötelességeimet, híven szolgálni szent akaratodat. Ebben a hitben éltem múló éveim alatt. Ahogy azonban telnek esztendeim, egyre jobban belátom, hogy bizony-bizony igen sokszor tévedek. Imádkozom  hozzád, teremtő és megtartó Istenem, - imádkozom hozzád a Te segedelmedért, hogy elnyervén ezt, mindennapi munkámat úgy tudjam végezni, elkezdeni és befejezni, hogy azzal senkinek se ártsak, hanem magamnak és csalánlomnak, dolgozó társaimnak, népemnek és nemzetemnek, az egész emberiségnek valami j ót legyek vele, valami igazságot juttassak diadalra általa. Érzem, hagy csak akkor igazak és jóik az én cselekedeteim, hogyha azok mindenkinek a javát szolgálják, hogyha nemcsak ideig-óráig való boldogságot szereznek, hanem tartósat, olyat, ami megnyugtatja a lelket és ami követésre méltó. Érzem azt is, jó Atyám, hogy csak az ilyen cselekedetek eredményei és gyümölcsei tétetnek el az örökkévalóság számára.
Segíts meg hát engem, édes jó Atyám, hogy buzgólkodni tudjak a jó cselekedetek gyakorlásában.
De ébressz rá arra a nagy igazságra is, hogy egymagamban gyönge vagyok, segedelmed és gondviselésed nélkül meg-megbotlom s eltévelyedek. Hallom az Úr Jézus intelmét: “Amiképpen én cselekedtem, ti is aképpen cselekedjetek!" Ó, milyen szép! Ó, milyen nehéz ! De, ha Te mellettem vagy, ha Te velem vagy, ha megsegítesz, ha megerősítesz, édes istenem, az igaz életet építik majd az én cselekedeteim is.
Segíts meg erre engem, édes jó Istenem! Ámen.

A HELYES ÍTÉLETÉRT

“Legyen a ti beszédetek úgy, úgy, és nem, nem" - szent Fiadnak tanítása lelkem mélyéig hatol, szerelő jó Atyám, s buzdít, hogy elhamarkodva, meggondolatlanul, túlzott sietséggel sohase cselekedjem és ne nyissam szólásra ajakam, még életem jelentéktelennek látszó dolgaiban se. Segíts meg, hogy ezen a mai napon, ebben a pillanatban, amidőn elpihen bennem a külső élet zaja, s befelé kezdek élni, olyan erőket tudjak magamból életre kelteni, melyek hozzásegítenek a dolgok helyes megítéléséhez, a lelkiismeretes mérlegeléshez, s ezáltal embertársaim megértéséhez. Amikor pedig a lennivalók valósággal elözönlenek és túlontúl betöltik élesemet, segíts, jó Atyám, hogy el tudjam hagyni, félre tudjam tenni azt, aminek elvégzésére, továbbvitelére nem késztet jelentős ok. Segíts, hogy helyesen tudjam megítélni munkámban a sorrendet, értékük és fontosságuk szerint. És segíts meg, hogy ne a szimpátia vagy az antipátia vezéreljen dolgaimban, ítéleteim meghozatalában, értékélésemben, a sorrend megállapításában; hanem az emberek, a dolgok, a tények, a történések igazsága, igaz voltuk követelménye, jól megértett, jól megvizsgált és megismert belső értéke.
S ha jóvoltodból és segedelmeddel meggyőződhettem valakinek vagy valaminek az igazsága felől, akkor segíts meg, jó Atyám, hogy ahhoz ragaszkodjam szilárdan, rendíthetetlenül. Ámen.

A HELYES VÉLEMÉNYÉRT

Telnek a napok, múlnak az esztendők, s az életem egyre közelebb jut a végső számadáshoz, szerető jó Atyám.
Segíts meg engem, hogy naponként magamba tekintve és a világban szétnézve, mindenkor meg tudjam különböztetni a lényegest a lényegtelentől, az örökkévalót a mulandótól, az igazságot a pillanatnyi érdektől.
Adj nékem olyan lelkületet e pillanatian is, amelyben elcsendesülhet és elpihenhet az én gondolatom és az én akaratom, hogy figyelni tudjak arra, amit embertársaim mondanak nékem, amit az élet közöl velem jót vagy rosszat, igazat vagy hamisat , és segíts meg, .hogy a hallottakról és a látottakról olyan véleményt tudjak alkotni magamban, amely hozzásegít a helyes látáshoz, s ezáltal a szeretet és a jóság szellemében való munkálkodáshoz. Segíts meg, hogy tartózkodjam minden lekicsinylő és minden meggondolatlan vélemény-mondástól, hiszen, ha ezt teszem, elriasztom magamtól embertársaimat, megmérgezem a lelkek közösségét, megingatom felebarátaim bizodalmát, melyet belém helyeztek, - azokét, akik velem együtt küldetést töltenek be munkálkodásunknak a mezején. Munkálkodásunknak közös mezején pedig jó egyetértésben, lelki békességben, egymás iránti bizodalomban szeretnénk élni. Éltesd bennünk ezt a vágyat, jó Atyánk Istenünk, s adj erőt, hogy soha csalódást ne okozzunk egymásnak helytelen és meggondolatlan szavainkkal, becsmérlő megnyilatkozásainkkal.
Légy meghallgatója az én imádságomnak, mindeneket látó szent és igaz Isten. Ámen.

A HELYES SZOKÁSOKÉRT

“Legyetek tökéletesek, miképpen a Ti mennyel Atyátok tökéletes", - ezekkel a szavakkal zárta be Jézus a boldogságról szóló tanítását, a Hegyen elmondott beszédét.
6, vajha egyre jobbá, igazabbá tudnék válni a Te jóvoltodból, szerető szent Atyám! Vajha el tudnám kerülni gyakori eltévelyedéseimet! Segíts meg, hogy naponként fáradozni tudjak az igaz beszéd, a jó cselekedetek és a helyes ítéletek gyakorlásában úgyannyira, hogy azok tartósan benső tulajdonságaimmá, lelkem tartalmává, életem céljává, ideáljaimmá, szokásaimmá váljanak. Szakásommá váljék az, hogy ha valami nem az enyém, el ne vegyem; ha valamiért nem dolgoztam meg, ne akarjam hamis utakon megszerezni; ha valamit szavakba kell foglalni és élő szóval elmondani, az igazságnak megfelelően tudjam ezt megtenni. Segíts meg, hogy ezek az erények szokásaimmá váljanak; hogy önkéntelenül is a jót tegyem, az igazat szóljam, a szépet cselekedjem, mások öröme és bánata iránt megértést tanúsítsak. S mindezt azért, hogy megerősödött és megszaporodott erényeimmel, szokásommá vált eme szép tulajdonságaimmal az eddigieknél még jobban hasznára tudjak lenni embertársaimnak, ennek az életnek, melyben szent örömérzéssel munkálkodni boldog kötelesség. És ha segedelmeddel szokásaimmá válnak eme hőn óhajtott erények, akkor az életnek nemcsak egy-egy pillanatában tudok j ól és igaz ember módjára cselekedni, hanem mindég, szüntelenül; mindaddig, míg földi életem fart szent akaratodból.
Segíts meg erre engem, édes jó Istenem.
Ámen.

FÜGGELÉK

A MI HITVALLÁSUNK

Hiszek egy Istenben, a világ teremtőjében, gondviselő jó Atyánkban. 
Hiszek Jézusban, a tökéletes emberben, a mi eszményképünkben. 
Hiszem a szentlelket.
Hiszek egy egyetemes keresztény unitárius anyaszentegyházat. 
Hiszem a bűnök bocsánatát. 
Hiszem az örökéletet.

UNITÁRIUS HIMNUSZ 
írta: Nagy Lajos

Egy Istenünk, egy magyar hazánk, 
Áldd meg e hont, Isten, jó Atyánk! 
Itt nyertük a szent örökséget
Hirdetni az “istenegységet",  
Itt hazánkban, bérc ölében, 
A nép szívében
Vert gyökeret hitünk. 
Szent e föld nekünk.
Ó, áldd meg hazánk, jó Istenünk!

(Unitárius énekeskönyv 214. énekének 3. szakasza)

DÁVID FERENC ÉNEKE

Adjunk hálát mindnyájan 
Hálás szívvel vidáman
A felettünk valónak,
Az egyetlen egy Istennek, 
Aki egybegyűjtött minket, 
Hogy innepnapot szenteljünk 
És szent igéjével éljünk.

Édes Atyánk, Istenünk, 
Áldott légy, hogy minekünk 
Magadat megjelentéd.
Szóltál nekünk szent igédben, 
S abban, aki azt elénkbe 
Adta, áldott szent fiadban,
A mi kegyes Megváltónkban.

(Unitárius énekeskönyv 43. éneke)

JÁNOS ZSIGMOND FEJEDELEM KEDVELT ÉNEKE

Jó úristen, tekints hozzánk, 
Magas mennyből nézz mi reánk, 
és könyörülj te népeden, 
Nyomorult keresztényiden. 
Mert elfogytak a te szented, 
Meglankadott a szeretet
Az emberek fiai közt.

Azért szólasz így Úr Isten: 
Feltámadnom szükség nékem; 
Hogy megrontsam szerzéseket, 
Megszabadítsam népemet ; 
Mert láttam nyomorúságát, 
Hallottam fohászkodását, 
Megtekintem óhajtását.

Nem hagyom az én nevemet, 
Eloltani szent igémet;
De megtartom én házamban, 
És választott templomomban, 
Hogy megszentelje szentemet, 
Gerjessze nekik szívüket. 
Biztassa az ő lelküket.

(Unitárius énekeskönyv 74. éneke)

A KÉT PARANCSOLAT

“Szeresd az Urat, 
a te Istenedet teljes szívedből, 	
teljes lelkedből
          és teljes elmédből". 
“Szeresd felebarátodat, mint magadat".
	        (Máté 22, 37-39.)

JÉZUS IMÁDKOZNI TANÍT

(Máté 6, 6-13.)
“Te pedig, amikor imádkozol, menj be a te belső szobádba és ajtódat bezárva, imádkozzál a te Atyádhoz, aki titkon van; és a te Atyád, aki titkon néz, megfizet néked nyilván.
És amikor imádkoztak, ne legyetek sok beszédűek, mint a pogányok, akik azt gondolják, hogy az ő sok beszédükért hallgattatnak meg.
Ne legyetek hát ezekhez hasonlók; mert jól tudja a ti Atyátok, mire van szükségetek, mielőtt kérnétek tőle.

Ti azért így imádkozzatok:

Mi Atyánk, aki a mennyben vagy,
Szenteltessék meg a Te neved,
Jöjjön el a Te országod,
Legyen meg a te akaratod,
Mint a mennyben, úgy itt a földön is.
Mindennapi kenyerünket add meg nekünk ma.
És bocsásd meg vétkeinket, 
Miképpen mi is megbocsátunk az ellenünk vétkezőknek.
És ne vígy minket a kísértésbe,
De szabadíts meg a gonosztól,
Mert tiéd az ország.
A hatalom és a dicsőség,
Mindörökké, Ámen!